Η μελισσούλα: Απογοήτευση....\nΈχω μόλις ρίξει το κλάμα της αρκούδας.\nΜην ρωτήσετε πώς κλαίει μια αρκούδα, σας διαβεβαιώ ότι κλαίει πολύ και για αρκετή ώρα.\nΜετά έτρεξα στην τουαλέτα, γιατί είμαι στο γραφείο και ένας ασκούμενος-παπαρούνα δεν είναι ότι καλύτερο μπορεί να τύχει σε έναν εργοδότη, και βάφτηκα για να κρύψω τα -εμφανισιακά-χάλια μου.\nΤην προηγούμενη εβδομάδα (25/04 και 26/04) έδωσα τις γραπτές εξετάσεις στον Δικηγορικό Σύλλογο για την άδεια ασκήσεως -και ουχί κατά το κακοήθες ξεσκήσεως- του επαγγέλματος. Οι εξετάσεις ήταν παρωδία: οι επιτηρητές μας έδωσαν τα άρθρα του νόμου στα οποία έπρεπε να στηριχτούμε και εμείς το μόνο που είχαμε ήταν να τα αναλύσουμε λιγάκι- κοινώς: να αποδείξουμε ότι στις μπουρμπουλήθρες είμαστε αστέρια. Πώς θα βγάλουμε αλλιώς λεφτά σαν δικηγόροι? Παρ όλ αυτά διάβασα πολύ και αγχώθηκα ακόμα περισσότερο. Είναι τουλάχιστον επιπόλαιο να πάει κάποιος σε τέτοιες εξετάσεις αδιάβαστος, έστω και αν υπάρχει αντιγραφή. Γιατί αν σου κάτσει η στραβή, είναι να σε κλαίνε οι ρέγγες (ούτε αυτές ξέρω πώς κλαίνε, φαντάζομαι όμως ότι θα κλαίνε περίεργα και για αυτό έγιναν διάσημες).\nΜετά είχα σήμερα τις εξετάσεις των γερμανικών. Γιατί ναι μεν πέρασα τα γραπτά την προηγούμενη φορά, αλλά κόπηκα στα προφορικά και έπρεπε να τα επαναλάβω. Πριν απο αυτές όμως, έμαθα το σαββατοκύριακο ότι η μητέρα μου τελικά θα κάνει την εγχείρηση για τον όγκο στο στήθος μέχρι τα μέσα Ιουνίου, γιατί υπάρχει κίνδυνος να εξελιχθεί σε καρκίνο. Και φυσικά σήμερα για άλλη μια φορά ΔΕΝ τα πήγα καλά. Γιατί απαραίτητη προυπόθεση για να τα πας καλά, είναι να μην κομπιάζεις, να μιλάς άνετα και να μην κόβεις την πρόταση στην μέση για να την πιάσεις πάλι απο την αρχή, να μην κάνεις λάθη και να έχεις ένα αξιοπρεπές λεξιλόγιο. Και το θέμα ήταν εύκολο, που να τύχαινε και κάτι δύσκολο. Οπότε θα φάω ένα καλό βαθμό κάτω απο την βάση και θα με στείλουν για Νοέμβριο όπου, εκτός απο τα προφορικά θα δώσω και τα γραπτά πάλι, γιατί τα τελευταία τα κατοχυρώνεις μόνο μια φορά.\nΚαι την Τετάρτη δίνω τα προφορικά για το ακόμα μεγαλύτερο πτυχίο (Großes) στο οποίο υποτίθεται ότι πρέπει να μιλήσω σαν naitiv German (ιθαγενής Γερμανός).\nΤο άλλο το ανέκδοτο με τον Τοτό το ξέρετε?\nΚαι δώστου κλάμα η μέλισσα κλειδωμένη στην κουζίνα του γραφείου και δωστου ο Σερ Πασχαλίτσος να προσπαθεί μάταια να την παρηγορήσει μέσα απο το τηλέφωνο.\nΔεν μου φταίει το ότι δεν θα περάσω ούτε την σημερινή ούτε τις επόμενες εξετάσεις. Μου φταίει ότι νιώθω σαν ηλίθια και μάλιστα σαν ηλίθια που έχει φτάσει στα όριά της απο το άγχος. Αν δεν μπορώ να βγάλω μια προφορική εξέταση 20 λεπτών (ήτοι 5 ερωτήσεις και μια ανάλυση θέματος), τι στο διάολο θα κάνω στο Εφετείο που θα έχω πέντε δικαστές να με ρωτάνε επι μία τουλάχιστον ώρα ότι τους κατέβει? Τι στο διάολο θα κάνω σαν δικηγόρος, όταν θα έχω να αντιμετωπίσω κατά πρόσωπο έναν άλλον συνάδελφο? Και εν πάσει περιπτώσει, τι στο διάολο μαθαίνω γερμανικά έξι χρόνια, αν είναι να μιλώ σαν τρίχρονο παιδάκι που του έχει κάτσει το μήλο στον λαιμό? Θέλω να γίνω και δικηγόρος και μεταφραστής γερμανικής ε? Τρία πουλάκια κάθοταν στην κυριολεξία! Εδώ μας έδωσαν τις απαντήσεις των θεμάτων και παρ ολ αυτά δυσκολεύτηκα σε κάποια απο τα μαθήματα, και ας υποτίθεται ότι είχα διαβάσει!\nΚαι το σκηνικό που έχει επαναληφθεί την προηγούμενη εβδομάδα: να είμαι μετά απο δουλειά (ή, το Σάββατο 25/04, μετά απο δώδεκα ώρες εξέτασης), να διαβάζω του σκοτωμού, να έχω το άγχος με την μητέρα μου και να με παίρνουν οι φίλοι μου απο την Πρέβεζα (οι οποίοι είτε δεν έχουν σπουδάσει και τώρα δεν δουλεύουν και απλά περιμένουν αν τους κάτσει κάποιο πρόγραμμα απο τον ΟΑΕΔ είτε έχουν σπουδάσει, έχουν γυρίσει και κάνουν απλά διακοπές και θα δουν απο Οκτώμβριο και πέρα τι θα τους έχουν βρει οι γονείς τους) και να μου λένε ότι είναι βόλτα στην παραλία ,είναι κουρασμένοι και δεν ξέρουν αν θα βγουν και το βράδυ ή όχι.\nΚαι μην ακούσω κανέναν να μου λέει ότι η προσπάθεια δεν πάει χαμένη. Ναι, συμφωνώ ότι δεν πάει, αλλά! Υπάρχει και αυτό το 'αλλά' ,γιατί άλλο να βρίσκεις κάποια πράγματα έτοιμα και άλλο να προσπαθείς για αυτά. Άλλο να ζητάς κάτι καλύτερο απο το βασικό και άλλο κάτι μέτριο και βολικό. Άλλο να προσπαθείς έχοντας όλη την οικογένεια στο πλευρό σου και άλλο να έχει μείνει η οικογένεια σου μισή και αυτή που έχει μείνει ακόμα να ταλαιπωρείται με την υγεία της και να δουλεύει σαν το σκυλί, αντί να κάθεται και να απολαμβάνει το σπίτι της.\nΆλλο να έχεις την αυτοπεποίθησή σου στον Θεό, και ας μην υπάρχει λόγος για αυτό, και άλλο να μην μπορείς να αξιοποιήσεις τις δυνατότητες που έχεις. Γιατί άλλο είναι να μην τις έχεις και άλλο να τις έχεις και να μην μπορείς να τις εφαρμόσεις.Και άλλο να έχεις χρόνο και απλά να αγχώνεσαι και άλλο να σηκώνεσαι το βράδυ και να μην μπορείς να ανασάνεις απο την υπερένταση, γιατί δεν έχεις την πολυτέλεια να παίζεις με τα πτυχία και τα λεφτά που χρειάζονται.\nΤάδε έφη μια απογοητευμένη μέλισσα.\nΗ αλήθεια είναι ότι σκεφτόμουν να υπαναχωρήσω και να μην δώσω τις υπόλοιπες εξετάσεις των γερμανικών, αλλά ας όψεται που έχω υποσχεθεί στον εαυτό μου και στους νεκρούς μου ότι δεν θα κάνω ποτέ πίσω .Και μετά βουρ βουρ για τις εξετάσεις στο Εφετείο.\nΑλλά πρώτα θα κάνω μια στάση στην γειτονιά μου για πιτόγυρα και σοκολατίνες.Αφού δεν μπορώ να διώξω την απογοήτευση, θα την βαρυστομαχιάσω.\nΤο λουλούδι φυτεύτηκε απο Ιμμαήλ στις 1:34 μ.μ.\nΑχ. Μελισσούλα! Όλα θα πάνε καλά.\nΤώρα η μαύρη αλήθεια είναι ότι το να είσαι μπροστά στον κόσμο και να υποστηρίζεις τις υποθέσεις, δεν έχει καμιά σχέση με τις σπουδές. Είναι θέμα προσωπικότητας. Ίσως μαθήματα σε καμιά σχολή θεάτρου σε βοηθούσε αν δεις ότι κομπιάζεις,κλπ.Υπάρχουν τεχνικές με αναπνοές, βλέμματος, και άλλα. Τώρα με τα γερμανικά στα προφορικά, πριν να δώσεις άντε μια βόλτα, ΜΕΓΑΛΗ, άκου χαρούμενη μουσική, και βρες έναν να μιλήσεις και να σκάσεις στο γέλιο. Στείλε μου μει να σε πάρω τηλ, αν δεν βρεις άλλον. Είμαι σίγουρη ότι τα ξέρεις πολύ καλά, απλά δεν μπορείς να κοντρολάρεις το ριμαδοάγχος.\nΕλπίζω να πάνε όλα καλά και στις εξετάσεις και για την μαμά σου, και σκέψου ότι μερικοί έχουν και πόλεμο και ψυχολογική βία από τους δικούς τους, αντί έστω και μια καλή κουβέντα. Πάντα υπάρχουν τα χειρώτερα, μη τα κοιτάς. Ούτε τα χειρότερα, ούτε τα καλύτερα, ούτε το τι σου συμβαίνει εσένα. Μη τα σκέφτεσαι. Άσε την μέρα να έρχεται και να ασχολείσαι μόνο με την μέρα. Θα μειωθεί πολύ το άγχος.\n4 Μαΐου 2009 - 9:57 μ.μ.\nείμαι νοερά μαζί σας\n5 Μαΐου 2009 - 10:26 π.μ.\nΨιτ κορίτσι χαμογέλα\nη ζωή ειναι μια τρελα\nΤι μακαλιες λεω παλι...\nΝα ευχηθω πρωτα να πανε ολα καλα με τη μαμα σου!!!\nΕπισης να πας να δωσεις τις εξετασεις και θα δεις οτι ολα θα πανε καλα!!!\nΠοτε δε ξερεις!!!Να πας με ψυχολογια οτι θα τα πας τελεια!!!\n5 Μαΐου 2009 - 6:12 μ.μ.\nΨυχραιμία κοριτσάκι μου , θα τα καταφέρεις! Αν δε γίνει τώρα θα γίνει αργοτερα. Μην το βάζεις κάτω , δες θετικά τα πράγματα! Και τι έγινε αν έχεις μια αποτυχία και δυο και τρεις. Δεν έχεις να απολογείσαι σε κανέναν! Περιμένω ανανεωμένο ηθικό\n13 Μαΐου 2009 - 7:15 μ.μ.


Όνειρα γονέων παιδεύουσι τέκνα - PsychologyNow.gr\nΤρίτη, 21 Σεπ. 2021 21 Σεπ. 2021\nΌνειρα γονέων παιδεύουσι τέκνα\nΣεπ 4, 2014 2621 0\nΓιώργος Πανταζόπουλος Ψυχολόγος Γιώργος Πανταζόπουλος\nΨυχολόγος Γιώργος Πανταζόπουλος\nΟι γονείς αποτελούν δύο από τους πιο σημαντικούς ανθρώπους στη ζωή των παιδιών και η επιρροή τους είναι αναμφισβήτητα μεγάλη στην εξέλιξη της προσωπικότητας και της ζωής τους.\nΔεν χωρά αμφιβολία πως όλοι οι γονείς κάνουν όνειρα για τα παιδιά τους στα οποία τα βλέπουν να είναι υγιή, ευτυχισμένα και να διαπρέπουν επαγγελματικά. Τα όνειρα, όμως, δημιουργούν ελπίδες οι οποίες με τη σειρά τους προκαλούν προσδοκίες που μπορούν να καταντήσουν θηλιά στο λαιμό των παιδιών καθώς τα ίδια θα προσπαθούν συνεχώς να ανταποκριθούν στα υψηλά πρότυπα που έχουν θέσει οι γονείς τους.\nΑπό την εφηβεία στην ενηλικίωση, το παιδί έχει να οραματιστεί τα προσωπικά του όνειρα και να διαχειριστεί τις προσδοκίες των γονέων, τα οποία αρκετές φορές δεν συνάδουν. Όταν οι επιθυμίες των γονιών συμβαδίζουν με των παιδιών τότε το παιδί νιώθει αποδεκτό από το οικογενειακό περιβάλλον και αισθάνεται ασφάλεια και αυτοπεποίθηση να συνεχίσει σε αυτό που θέλει. Δυστυχώς, όμως, υπάρχουν αρκετές περιπτώσεις οικογενειών που τα μέλη τους συγκρούονται καθώς τα όνειρα των γονέων έρχονται αντιμέτωπα με τα θέλω των παιδιών. Τότε, οι γονείς γίνονται χειριστικοί και επιβάλλουν στο παιδί τους να ζήσει μία ζωή όπως οι ίδιοι έχουν ονειρευτεί. Βασισμένοι στο πρόσχημα της γνώσης λόγω εμπειρίας, οι γονείς, εξυπηρετώντας εγωιστικά κίνητρα, δημιουργούν αισθήματα άγχους, θλίψης, πίεσης και απογοήτευσης στο παιδί το οποίο μπαίνει σε έναν φαύλο κύκλο όπου προσπαθεί να ζήσει μία ζωή βασισμένη στα θέλω των άλλων.\nΩς ενήλικας όμως πλέον, το άτομο αρχίζει να συνειδητοποιεί τη ζωή του και την πορεία της, με αποτέλεσμα να αντιδρά και να έχει απωθημένα τα οποία, όμως, δυσκολεύεται να εκπληρώσει λόγω χαμηλής αυτοπεποίθησης και υποτίμησης των δυνατοτήτων του. Τα συγκεκριμένα άτομα φαίνεται να είναι επιρρεπείς σε συμπτώματα κατάθλιψης, κρίσεων πανικού και διαταραχών άγχους καθώς δεν μπορούν να αντιμετωπίσουν το αίσθημα ανεκπλήρωτου που έχουν λόγω υπέρμετρης ανασφάλειας.\nΕίναι πολύ σημαντικό οι γονείς να αποδέχονται το παιδί τους όπως ακριβώς είναι και να μην προσπαθούν να το “μεταμορφώσουν” σε μία νεότερη εκδοχή του εαυτού τους η οποία καλείται να καταφέρει σε ότι απέτυχε η παλαιότερη εκδοχή-γενιά. Αυτό δεν σημαίνει πως οι γονείς παύουν να προσπαθούν για την εξέλιξη του παιδιού τους αλλά αυτή η προσπάθεια θα είναι προσαρμοσμένη στα μέτρα της προσωπικότητας του απογόνου.\nΗ κριτική των γονέων απέναντι στις πράξεις των παιδιών τους είναι αναμενόμενη όμως καλό θα ήταν να είναι εποικοδομητική και όχι απόλυτη και αφοριστική καθώς μέσω της υγιούς συζήτησης και ανταλλαγής απόψεων πετυχαίνονται καλύτερα αποτελέσματα. Η όποια προσωπική επιλογή του παιδιού (ακόμα και αντίθετη με τις προσδοκίες των γονέων) είναι άσχετη με τα συναισθήματα που τρέφει για τους γονείς του οπότε δεν πρέπει να συγχέονται. Ο σεβασμός στα όνειρα του παιδιού υποδηλώνει και εκτίμηση της προσωπικής του αξίας από τους γονείς οπότε καλλιεργείται η ιδέα πως οι επιθυμίες του είναι σημαντικές και αξίζουν προσοχή από τους άλλους.\nΈχοντας πλέον αυτοπεποίθηση, πίστη στον εαυτό του και αποδοχή από την οικογένεια το παιδί ή ο ενήλικας προχωρά στη ζωή με δυνατά εφόδια δίχως δεκανίκια αλλά βασιζόμενο στις δικές του δυνάμεις. Όταν οι γονείς ωθούν τα παιδιά τους στην εξέλιξη των δυνατοτήτων τους και στην καλλιέργεια των επιθυμιών τους τότε το παιδί γίνεται ένας ευτυχισμένος, χαρούμενος και ικανός ενήλικας. Η ευτυχία έρχεται μέσα από τη δημιουργία και την επίτευξη και όχι μέσα από τη μίμηση και την καταπίεση.\nPsychologyNow Team 98866\nΦανή Τράικου 67938\nPsychologyNow Team 50457\nPsychologyNow Team 40759\nPsychologyNow Team 964\nΟ πατέρας μπορεί να κάνει τη διαφορά στο πώς μαθαίνουν τα...\nPsychologyNow Team 961\n10 σύγχρονες ψυχολογικές μελέτες που κάθε γονιός χρειάζεται να...\nPsychologyNow Team 1518\nΌταν οι γονείς ξαναπαντρεύονται: Συναισθήματα και Αντιδράσεις...\nΙφιγένεια Στυλιανού 732\nΠαγκόσμια Ημέρα κατά της νόσου Alzheimer Άνοια\nΨυχο-λόγια: R.D Laing Ψυχο-Λόγια\nMediterranean College - Τελετή Εγκαινίων Glyfada Campus Δελτία Τύπου\nTo σύνθετο τραύμα συνδέεται με γνωστικές και ψυχικές διαταραχές Παιδικό Τραύμα\n5 μαθήματα από έναν ψυχοθεραπευτή με σταδιοδρομία 50 ετών Ψυχοθεραπευτικές Ιστορίες\n«ΚΟΙΤΑ ΜΕ ΝΑ ΠΑΙΖΩ»: η προσέγγιση που βοηθά παιδιά και γονείς να αποκτήσουν έναν ασφαλή δεσμό, αποκλειστικά στην Ελλάδα από το ΔΙΚΕΨΥ Συνεντεύξεις


Πρόσφερε λουκουμάδες ο εφημέριος του Αγ. Παντελεήμονα! - Δημοκρατική της Ρόδου\nΠρόσφερε λουκουμάδες ο εφημέριος του Αγ. Παντελεήμονα!\nΤο έθιμο που θέλει την ημέρα της εορτής του Αγίου Ανδρέα να καταναλώνονται λουκουμάδες τήρησε και φέτος ο ιερέας Χρήστος Σιάννας στην ενορία του Αγίου Παντελεήμονα.\nΜετά την παράκληση που έγινε στον ιερό ναό το απόγευμα της Κυριακής 30 Νοεμβρίου ο κ. Χρήστος Σιάνας προσέφερε στους πιστούς στην αίθουσα του Πνευματικού Κέντρου τσάι και ζεστούς λαχταριστούς λουκουμάδες με μέλι και κανέλα.\nΟ «ιερέας των φτωχών», όπως τον αποκαλούν, πάντα βρίσκεται κοντά στο ποίμνιο του και προσφέρει ό,τι μπορεί.\nΣε όλες τις μεγάλες ημέρες της Ορθοδοξίας δεν παραλείπει να στρώνει το τραπέζι και να το γεμίζει με εδέσματα για να μην μείνουν χωρίς φαγητό εκείνοι που δεν έχουν χρήματα.\n«Τηρήσαμε και φέτος το έθιμο που θέλει λουκουμάδες στη γιορτή του Αγίου Ανδρέα. Αρκετοί συμπολίτες μας τίμησαν την προσπάθειά μας και ήρθαν στο πνευματικό κέντρο του Αγίου Παντελεήμονα για να φάνε το παραδοσιακό γλύκισμα και να πιουν ζεστό τσάι», δήλωσε ο κ. Χρήστος Σιάννας.\nΟ εφημέριος του ναού του Αγίου Παντελεήμονα έχει ξεκινήσει και την προετοιμασία για το γεύμα αγάπης που θα προσφέρει σε όσους έχουν ανάγκη τα Χριστούγεννα.\n«Ξεκινήσαμε τις ετοιμασίες και συγκεντρώνουμε τρόφιμα για τους συνανθρώπους μας. Βούλησή μας είναι να ετοιμάσουμε για μια χρονιά ακόμη γεύμα αγάπης», δήλωσε ο ιερέας.\nΔιάθεση δωρεάν ρούχων για γυναίκες και παιδιά από τον παπά των φτωχών Ο «παπάς των φτωχών», όπως είναι γνωστός, έκανε πάλι το… θαύμα του!…\nΕυχαριστήριο της εκκλησιαστικής επιτροπής Αγίου Παντελεήμονα Η εκκλησιαστική επιτροπή και ο πρόεδρος αυτής π. Χρήστος Σιαννας ευχαριστούμε τήν…


Unique Hair: Μια επιλογή που εξασφαλίζει επαγγελματική αποκατάσταση - Argonafplia.gr\nΑρχική ΑΛΛΕΣ ΕΙΔΗΣΕΙΣ LIFESTYLE Unique Hair: Μια επιλογή που εξασφαλίζει επαγγελματική αποκατάσταση\nΕίτε με μεγάλη κρίση, είτε με μικρή, υπάρχουν κάποια επαγγέλματα που αντέχουν και εξασφαλίζουν σε όποιον τα ασκεί ένα ικανοποιητικό εισόδημα. Και σε αυτά όμως τα επαγγέλματα υπάρχουν διαφορές μεταξύ των επαγγελματιών, αφού οι δεξιότητες και οι γνώσεις, διαφέρουν από άτομο σε άτομο.\nΜιλάμε για τα επαγγέλματα του κομμωτή, του αισθητικού μακιγιέρ, του μανικιουρίστα κλπ. Όπως αναφέραμε υπάρχουν διαφορές λόγω δεξιοτήτων. Αλλά ποιος θα τις εντοπίσει και θα δώσει και τις απαραίτητες γνώσεις; Φυσικά ένας εξειδικευμένος φορέας εκπαίδευσης με την απαραίτητη αναγνώριση, με εμπειρία, φήμη και πολλές επιτυχίες.\nΓια όλα αυτά τα επαγγέλματα, η Unique Hair σε Ναύπλιο, Τρίπολη και Κόρινθο είναι ένα κέντρο δια βίου μάθησης με επαγγελματίες καθηγητές, που εξασφαλίζει την επιτυχία. Αρκεί να έχει ο μαθητευόμενος διάθεση να μάθει. Να αγαπήσει την τέχνη.\nΗ αναγνωρισμένη σχολή Unique Hair δίνει λύσεις στον σημερινό νέο ή νέα, αφού δίνει τις απαραίτητες γνώσεις και την εμπειρία για επαγγελματική αποκατάσταση, είτε ως μισθωτός σε ένα κομμωτήριο, είτε ως ιδιοκτήτης μιας δικής του επιχείρησης.\nΕπιπλέον, ας λάβουμε υπόψη μας ότι πηγαίνοντας στα Unique Hair εξοικονομούμε χρήματα από τα πολύ λογικά δίδακτρα, από την δωρεάν επανάληψη της παρακολούθησης και από το ότι δεν απομακρυνόμαστε από την περιοχή μας νοικιάζοντας σπίτι και κάνοντας ένα σωρό ακόμη έξοδα.\nΝα επισημάνουμε επίσης, ότι η Unique Hair δεν προσφέρει μόνο την γνώση της κομμωτικής. Τα τμήματα μανικιούρ πεντικιούρ και ονυχοπλαστικής, αισθητικού μακιγιάζ και barber για ανδρικό και παιδικό κούρεμα μας δίνουν την δυνατότητα περισσότερων επιλογών και προσφοράς υπηρεσιών.\nΠερισσότερες πληροφορίες μπορούμε να πάρουμε από τις φωτό της ανάρτησης ή από την σελίδα https://www.uniquehair.gr/.\nΤέλος, ας θυμόμαστε κάνοντας τις επιλογές μας, ότι η Unique Hair προσφέρει και ευκαιρίες απασχόλησης. Μαθητές και μαθήτριες της σχολής εργάζονται σήμερα μετά από πρόταση της σχολής, στην Αργολίδα, αλλά και σε επιχειρήσεις σε Αθήνα, Πάρο, Μύκονο και Σαντορίνη.


Πρέβεζα: Απατεώνες πούλησαν... «αόρατα» ψάρια σε ιχθυοπωλείο! - ΣΥΝΕΙΔΗΣΗ\nΣΥΝΕΙΔΗΣΗΑστυνομικα ΝεαΠρέβεζα: Απατεώνες πούλησαν… «αόρατα» ψάρια σε ιχθυοπωλείο!\nΠρέβεζα: Απατεώνες πούλησαν… «αόρατα» ψάρια σε ιχθυοπωλείο!\n02 Δεκ 2019 13:24 02 Δεκ 2019 ΣΥΝΕΙΔΗΣΗ Αστυνομικα Νεα, Κοινωνικα Νεα\nΤο θύμα κατέθεσε στην τράπεζα το ποσό των 300 ευρώ\nΜπορεί να ήταν… «μαϊμού» ο ψαράς που τηλεφώνησε σε μια επιχείρηση εμπορίας ψαριών στην Πρέβεζα για να πουλήσει την -ανύπαρκτη, όπως αποδείχθηκε- πραμάτεια του, ωστόσο ο ιδιοκτήτης του ιχθυοπωλείου «τσίμπησε» για τα καλά το δόλωμα που του έριξε!\nΟ δράστης ισχυρίστηκε ότι είναι κάτοχος αλιευτικού σκάφους και πρότεινε στον επιχειρηματία να αγοράσει την ψαριά του σε συμφέρουσα τιμή. Εκείνος δέχθηκε κι πείστηκε να καταθέσει το ποσό των 300 ευρώ σε τραπεζικό λογαριασμό που του έδωσε ο πωλητής. Όμως, ψάρια δεν… είδε!\nΤο θύμα κατήγγειλε την απάτη σε βάρος του και από την έρευνα των αστυνομικών της Ασφάλειας ταυτοποιήθηκαν τα στοιχεία μιας Ελληνίδας στην οποία ανήκει ο επίμαχος λογαριασμός. Σε βάρος της σχηματίστηκε δικογραφία για απάτη που υποβλήθηκε στον εισαγγελέα Πρωτοδικών Πρέβεζας, ενώ αναζητείται ο συνεργός της.\nΕπίσκεψη Λιβανού στην Ένωση Αγρινίου για τη μείωση του κόστους ενέργειας (ΦΩΤΟ)


To φυτό που δεν μαραίνεται ποτέ είναι οτι καλύτερο για το σπίτι! - Σπίτι - Athens magazine\nΌσα χρόνια κι αν περάσουν δεν πρόκειται να μαραθεί!\n3 Απριλίου 2019 10:18\nΛέγεται μος και δεν πρόκειται να μαραθεί όσα χρόνια και αν περάσουν! Φτιάξτε λοιπον, μόνοι σας το πιο όμορφο διακοσμητικό σαλονιού με το φυτό μος!\nΝα σας θυμήσουμε τα 3 chic φυτά θα τα συναντάτε σε όλα τα μοντέρνα σπίτια!\nΈνα μπολ της επιλογής σας, είτε μικρό είτε πιο μεγάλο\nΜια συσκευασία μος (δεν κοστίζει πάνω από 3 ευρώ)\nΚόλλα για χόμπι\nΜια πλαστική μπάλα σπασμένη στα δύο\nΞεκινήστε βάζοντας τη μισή μπάλα μέσα στο μπολ και ξεκινήστε να κολλάτε στο εσωτερικό της με την κόλλα το μος!\nΔημιουργήστε ένα φυσικό αποτέλεσμα και στολίστε με αυτό το τραπέζι σας.\nΜήπως πρέπει να πάρεις κι εσύ ένα σπίτι σου; - Αυτά είναι τα φυτά που χαρίζουν... οξυγόνο!\nΔιαβάστε περισσότερα θέματα για σπίτι στο Athensmagazine.gr


Euroleague: Πρωταγωνιστής ο Μίτσιτς στην νίκη της Εφές-Αποτελέσματα &βαθμολογία | Έθνος\nΗγέτης ο Μίτσιτς στην νίκη της Εφές\nΑΘΛΗΤΙΣΜΟΣ 29.10.2019 23:29\nΤελευταία Ενημέρωση 30.10.2019 00:08\nΗ Άλμπα ηττήθηκε στο Βερολίνο από την Αρμάνι ενώ ο Ερυθρός Αστέρας «λύγισε» στην Κωνσταντινούπολη\nΣτον απόηχο της 3ης ήττας του Παναθηναϊκού για την 5η αγωνιστική της Euroleague η Αρμάνι κατάφερε να προσθέσει ένα ακόμη θετικό αποτέλεσμα στο ενεργητικό της.\nΤο Μιλάνο με τον Ετόρε Μεσίνα στον πάγκο του δείχνει αποφασισμένο να κάνει φέτος αισθητή την παρουσία του στην διοργάνωση. Οι Ιταλοί ξεπέρασαν και το εμπόδιο της Άλμπα κερδίζοντας την στο Βερολίνο με 81-78. Η Αρμάνι έχει 4 νίκες και 1 ήττα σε σύνολο πέντε αγώνων. Κορυφαίος των νικητών ήταν ο Ροντρίγκεζ με 17 πόντους και 4 ασίστ, ο Σκόλα πέτυχε 14 πόντους κι ο Νέντοβιτς 12π.\nΤην 4η νίκη της στην διοργάνωση πανηγύρισε η Εφές που επικράτησε στην Κωνσταντινούπολη του Ερυθρού Αστέρα. Καταπληκτικό παιχνίδι για την ομάδα του Εργκίν Αταμάν έκανε ο Βασίλιε Μίτσιτς που τελείωσε το ματς με 26 πόντους (5/8δ., 4/6τρ., 4/4β.), 2 ριμπάουντ, 5 ασίστ και 2 κλεψίματα. Πολύ καλή εμφάνιση είχαν επίσης οι Λάρκιν (13π.), Σίμον (11π., 3/5τρ., 5ασ.) και Ντάνστον (10π., 5ρ.).\nΗ Βιλερμπάν μετά τον Παναθηναϊκό και τον Ολυμπιακό κέρδισε και την Μπασκόνια μετά από ένα αμφίρροπο παιχνίδι με 66-63 ανεβαίνοντας στις τρεις νίκες. Ο Τζεκίρι συνέχισε τις εξαιρετικές του εμφανίσεις με 16 πόντους και 11 ριμπάουντ. Ακολούθησαν οι Ντιο(10π.) και Μπακό(10π.). Ο Σεγκέλια για την Μπασκόνια σταμάτησε στους 17π.\nΑναντολού Εφές-Ερυθρός Αστέρας 85-70\nΆλμπα Βερολίνου-Αρμάνι Μιλάνο 78-81\n19.00 ΤΣΣΚΑ Μόσχας-Ολυμπιακός (Νovasports2)\n20.00 Ζαλγκίρις Κάουνας-Ζενίτ Αγ.Πετρούπολης(Novasports5)\n21.30 Μπάγερν Μ.-Ρεάλ Μ.(Novasports2)\n— Turkish Airlines EuroLeague (🏠) (@EuroLeague) October 29, 2019


Δήμος Πηνειού: Παιδικός διαγωνισμός φωτογραφίας ενόψει Χριστουγέννων - Ηλεία Οικονομία\nΔΗΜΟΣ ΠΗΝΕΙΟΥ: ΧΡΙΣΤΟΥΓΕΝΝΙΑΤΙΚΗ ΔΡΑΣΗ ΓΙΑ ΤΑ ΠΑΙΔΙΑ ΜΑΣ\nΧριστουγεννιάτικη δράση διοργανώνει ο Δήμος Πηνειού σε συνεργασία με\nτις Σχολικές Επιτροπές Α/θμιας και Β/θμιας Εκπαίδευσης.\nΚάθε μαθητής και μαθήτρια μπορεί μέχρι την Δευτέρα 27 Δεκεμβρίου 2021\nνα στείλει ΜΙΑ (μόνο μια) φωτογραφία με θέμα «εικόνες από\nΧριστουγεννιάτικες γωνιές του Δήμου μας».\nΗ φωτογραφία θα αποσταλεί στην ηλεκτρονική διεύθυνση\nΟι τρεις καλύτερες φωτογραφίες θα βραβευθούν. Στις 30 Δεκεμβρίου,\nσύμφωνα με τον αντιδήμαρχο Παιδείας Νεολαίας και Άθλησης κ. Σίμωνα\nΜάλλιαρη, η κριτική επιτροπή θα ανακοινώσει τα αποτελέσματα στην\nδιεύθυνση ηλεκτρονικού ταχυδρομείου κάθε διαγωνιζόμενου στην ιστοσελίδα\nτου Δήμου και στα ΜΜΕ.


Park Residency Parakode Ινδία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nΙδιοκτησίες σε Parakode\n1 super king size κρεβάτι και 1 καναπές κρεβάτι και 1 φουτόν\nParacode, Pathanamtitta,, Parakode, Parakode, Ινδία, 691554 - Προβολή στο χάρτη\nΈχετε κάποια ερώτηση για το Park Residency;\nΠερισσότερες πληροφορίες για το Park Residency\nΣτην περιοχή Αντόορ, το Park Residency αποτελεί ιδανικό σημείο για να εξερευνήσετε την πόλη Αντοόρ και τα περίχωρα. Σε απόσταση μόλις 3 km από το κέντρο της πόλης και 92 km από το αεροδρόμιο, αυτό το 4 αστέρων ξενοδοχείο προσελκύει αρκετούς ταξιδιώτες κάθε χρόνο. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΤο Park Residency προσφέρει επίσης πολλές εγκαταστάσεις για να εμπλουτίσετε την διαμονή σας στη Αντοόρ . Για την άνεση και την διευκόλυνση των πελατών, το ξενοδοχείο προσφέρει 24ωρη υπηρεσία δωματίου, δωρεάν WiFi σε όλα τα δωμάτια, 24ωρη φύλαξη, ημερήσιος καθαρισμός, 24ωρη ρεσεψιόν.\nΕπιπλέον, όλα τα δωμάτια διαθέτουν ποικιλία ανέσεων. Πολλά από αυτά παρέχουν ακόμη και επίπεδη τηλεόραση, δωρεάν ποτό καλωσορίσματος, πετσέτες, ντουλάπα, ξεχωριστό καθιστικό προκειμένου να ευχαριστήσουν ακόμα και τον πιο απαιτητικό επισκέπτη. Οι γυμναστήριο, κήπος του ξενοδοχείου είναι τα ιδανικά μέρη για να χαλαρώσετε και να ηρεμήσετε μετά από μια πολυάσχολη μέρα. Το Park Residency είναι ο ένας και μοναδικός προορισμός για εσάς που ψάχνετε ποιοτικά καταλύματα στη Αντοόρ .\nNivin από Ινδία\nVinu από Ινδία\nAzeez από Ινδία


Πάλι ξεχάσαμε τους ανέργους; – Kreport\nKreport > articles > Πάλι ξεχάσαμε τους ανέργους;\nΠάλι ξεχάσαμε τους ανέργους;\nΉταν αρκετά καλοσχεδιασμένα τα μέτρα στήριξης των ευάλωτων ομάδων που ανακοινώθηκαν την περασμένη εβδομάδα. Η κοινωνική πολιτική στη χώρα έχει γυρίσει σελίδα από τα χρόνια του «κοινωνικού μερίσματος» που μοίραζαν οι κυβερνήσεις Σαμαρά τα χρόνια της κρίσης, σε συνταξιούχους αδιακρίτως, αλλά και σε αστυνομικούς. Τώρα η ενίσχυση των χαμηλοσυνταξιούχων γίνεται με κριτήρια εισοδηματικά και περιουσίας, όπως είναι απαραίτητο για να βελτιώνεται η στόχευση και να αξιοποιούνται καλύτερα οι περιορισμένοι πόροι. Ταυτόχρονα, ενισχύονται οι ανασφάλιστοι υπερήλικες, καθώς και οι δικαιούχοι αναπηρικών επιδομάτων, ελάχιστου εγγυημένου εισοδήματος, και επιδόματος παιδιού.\nΒέβαια, η αρχή της στόχευσης των ενισχύσεων θα ξεχάστηκε μάλλον όταν σχεδιάστηκαν οι «επιστρεπτέες προκαταβολές», πολλές από τις οποίες δεν θα επιστραφούν ποτέ, ακόμη και όταν οι επιχειρήσεις που τις εισέπραξαν δεν είχαν πληγεί από τα περιοριστικά μέτρα κατά του κορωνοϊού, ή το πρόβλημά τους ήταν άλλο, και η στήριξή τους έρχεται σε αντίθεση με την διακηρυγμένη αναβάθμιση του παραγωγικού μοντέλου της χώρας – πολύ περισσότερο τώρα που η δημοσιονομική ισορροπία έχει διαταραχθεί, λόγω αντικειμενικών παραγόντων (πανδημία) αλλά και υποκειμενικών επιλογών (προεκλογική χαλάρωση). Αλλά αυτή είναι άλλη ιστορία.\nΤο περίεργο με τα μέτρα στήριξης είναι η εξαίρεση των ανέργων από τις ευάλωτες ομάδες. Αμφιβάλλω ότι ήταν εσκεμμένη. Μου φαίνεται πιθανότερο ότι απλώς τους ξέχασαν. Ανεξαρτήτως της αιτίας, πρόκειται για παράλειψη με ιστορικό βάθος.\nΕνδεικτικά, τα πρώτα χρόνια της κρίσης, καθώς η ανεργία ανέβαινε στα ύψη, το ποσοστό των ανέργων που εισέπρατταν το τακτικό επίδομα ανεργίας των 360 ευρώ το μήνα έπεσε σε απίστευτα χαμηλά για ευρωπαϊκή χώρα επίπεδα: Από 35% το 2010 σε 9% το 2014. Στη θεωρία, όσοι άνεργοι δεν είχαν τα ένσημα για το τακτικό επίδομα ήταν υποψήφιοι για το προνοιακό βοήθημα μακροχρόνια ανέργων, εάν βέβαια πληρούσαν τα εισοδηματικά κριτήρια. Στην πράξη, πρόσθετα εμπόδια, ενίοτε ασυνάρτητα, όπως π.χ. η απαίτηση ότι για να εισπράξει κανείς το προνοιακό βοήθημα θα πρέπει να έχει προηγουμένως εισπράξει το τακτικό επίδομα επί 12 μήνες (δεν συμβαίνει σχεδόν ποτέ), συνέβαλαν στο να μείνει το 90% σχεδόν των ανέργων χωρίς καθόλου εισοδηματική στήριξη.\nΘα περίμενε κανείς, ακούγοντας την τότε (αλλά και τώρα) ρητορική περί κοινωνικής ευαισθησίας ολόκληρου του πολιτικού φάσματος, και ιδίως το μόνιμο θρήνο της αντιμνημονιακής παράταξης περί «κοινωνικού μεσαίωνα», και μην ξεχνώντας την επί τετραετία διακυβέρνηση της χώρας από αυτήν ακριβώς την παράταξη, ότι αυτή η κραυγαλέα αποτυχία διορθώθηκε, ή εάν δεν διορθώθηκε τουλάχιστον έγινε θέμα αντιπαράθεσης, ότι τα εργατικά συνδικάτα, τα πολιτικά κόμματα (ιδίως της Αριστεράς), τα μέσα ενημέρωσης, οι διανοούμενοι (ιδίως οι στρατευμένοι στην Αριστερά), έκαναν φασαρία για αυτή την απαράδεκτη και ντροπιαστική παράλειψη. Θα περίμενε μάταια. Δεν κουνήθηκε φύλλο. Στη χώρα μας η (έμπρακτη) αλληλεγγύη στους ανέργους ωχριά μπροστά στην αλληλεγγύη π.χ. στους δοκιμαζόμενους 50χρονους συνταξιούχους της ΔΕΗ ή του ΟΤΕ.\nΦυσικά, και η ίδια η εισοδηματική στήριξη των ανέργων είναι αρκετά προβληματική. Εξακολουθεί να λειτουργεί περισσότερο ως κρατική επιδότηση της εποχικής απασχόλησης στον κλάδο του τουρισμού ή της φροντιστηριακής εκπαίδευσης (και πάλι: Σε πείσμα των διακηρύξεων περί αναβάθμισης του παραγωγικού μοντέλου), και πολύ λιγότερο ως θεμελιώδες και εμβληματικό πρόγραμμα του κοινωνικού κράτους. Εξακολουθούν να επιδοτούνται κάποιοι (λίγοι) που δεν θα έπρεπε, τη στιγμή που η συντριπτική πλειονότητα των ανέργων δεν εισπράττουν ούτε ευρώ από την Πολιτεία.\nΌμως αυτός είναι ο λόγος που ξεχάστηκαν οι άνεργοι όταν σχεδιάζονταν τα μέτρα στήριξης των ευάλωτων ομάδων της περασμένης εβδομάδας; Ή μήπως η κοινωνική ευαισθησία του συνόλου των πολιτικών, στην κυβέρνηση και στην αντιπολίτευση, των δημοσιολογούντων, και σε τελευταία ανάλυση των ψηφοφόρων, είναι επιλεκτική; Και από αυτή την επιλογή, οι άνεργοι βγαίνουν χαμένοι;\n(*) Ο Μάνος Ματσαγγάνης είναι καθηγητής στο Πολυτεχνείο του Μιλάνου και επικεφαλής του Παρατηρητηρίου Ελληνικής & Ευρωπαϊκής Οικονομίας του ΕΛΙΑΜΕΠ.


Περί πυκνοτήτων μπύρας (Original - Final Gravity) - Beeroskopio | Η μπύρα στο μικροσκόπιο\nHome Μπυρομάθεια Σπιτική μπύρα Περί πυκνοτήτων μπύρας (Original - Final Gravity)\nΠαναγιώτης Στεφανιδάκης στις 19:35 Μπυρομάθεια, Σπιτική μπύρα,\nΟρολογίες σχετικά με τις πυκνότητες της μπύρας\nΤο ειδικό βάρος είναι ένα μέτρο μέτρησης της πυκνότητας ενός υγρού. Το αποσταγμένο νερό έχει ειδικό βάρος 1.000 στους 15 ° C και χρησιμοποιείται ως βάση. Το ειδικό βάρος της μπύρας που μετριέται πριν από τη ζύμωση καλείται αρχικό βάρος της (Original Gravity-OG), το οποίο αναφέρεται μερικές φορές ως αρχικό ειδικό βάρος (Special Gravity-SG). Αυτό δίνει μια ιδέα για το πόση ζάχαρη διαλύεται στο ζυθογλεύκος (αζύμωτη μπύρα) στο οποίο μπορεί να ενεργήσει η μαγιά. Η σειρά των τιμών θα μπορούσε να είναι μεταξύ 1.020 και 1.160, σημαίνοντας πως το ζυθογλεύκος μπορεί να είναι από 1,02 έως 1,16 φορές πιο πυκνό από το νερό. Όταν μετριέται μετά από τη ζύμωση, καλείται τελικό ειδικό βάρος (Final Gravity-FG) ή τερματικό ειδικό βάρος (TG). Η διαφορά μεταξύ αυτών των δύο τιμών είναι ένας καλός δείκτης του ποσού του αλκοόλ που παράγεται κατά τη διάρκεια της ζύμωσης.\nΤο OG θα είναι πάντα υψηλότερο από το FG για δύο λόγους. Αρχικά, η μαγιά θα έχει επεξεργαστεί ένα μεγάλο μέρος της ζάχαρης που ήταν παρούσα, μειώνοντας επομένως το ειδικό βάρος και αφετέρου, το αλκοόλ που παράγεται από τη ζύμωση είναι λιγότερο πυκνό από το νερό, μειώνοντας περαιτέρω το ειδικό βάρος. Το OG έχει μια σημαντική επίδραση στη γεύση του τελικού προϊόντος. Ένα υψηλό OG οδηγεί συνήθως σε μπύρα με περισσότερη μεστότητα και γλυκύτητα από ένα χαμηλότερο OG. Αυτό είναι επειδή μερικά από τα σάκχαρα που μετρούνται στο OG δεν είναι ζυμώσιμα από τη μαγιά και θα παραμείνουν μετά από τη ζύμωση.\nΕδώ είναι μερικές γενικές οδηγίες για τις χαρακτηριστικές τιμές OG\nΜερικές πικρές και "Milds" μπύρες σίτου και οι περισσότερες μπύρες "Lite" έχουν ένα OG κυμαινόμενο από 1020-1040. Η πλειοψηφία των μπυρών συμπεριλαμβανομένων των περισσότερων lagers, stout, porter, pale ale, της πικρής μπύρας και της μπύρας σίτου εμπίπτουν στη σειρά 1040-1050. Οι μπύρες τύπου οktoberfest, India Pale Ale, ESB (Extra Special Bitter) είναι στη σειρά 1050-1060. Στη σειρά 1060-1075 είναι οι μπύρες τύπου bock, οι ισχυρές ales, Belgian doubles, κλπ. Επάνω από 1075 είναι οι πραγματικά δυνατές μπύρες όπως τα dopplebock, τα barleywine, Imperial Stout, οι βελγικές "trippels" και οι ισχυρές ales.


Σύνδεσε το Λάπτοπ στην Τηλεόραση - BluearenaBluearena\nΕίναι μία από τις καλύτερες ιδέες που μπορούμε να κάνουμε στο σπίτι μας. Μπορούμε έτσι να οργανώσουμε μία βραδιά καραόκε, να δούμε μια …\n10/01/2011 12:58 Επιμέλεια: BlueArena Τεχνολογία\nΟ ήχος είναι αρκετά εύκολο να μεταφερθεί. Στην περίπτωση που επιλέξουμε HDMI ή S-Video, ο ήχος μεταφέρεται από το ίδιο καλώδιο και δεν χρειάζεται να κάνουμε κάτι. Στην περίπτωση του D-Sub χρειαζόμαστε ένα μικρό και φθηνό καλώδιο. Το καλώδιο του ήχου από την πλευρά του λαπτοπ θα είναι minijack και από την πλευρά της τηλεόρασης θα είναι το ίδιο, αν υποστηρίζεται, ή αλλιώς διπλό RCA κόκκινο-άσπρο.αα


To Ananti City Resort μετατρέπει τα Τρίκαλα σε κορυφαίο προορισμό ευεξίας στην Ελλάδα - Ξενοδοχεία - Trésor Hotels & Resorts\nTo Ananti City Resort μετατρέπει τα Τρίκαλα σε κορυφαίο προορισμό ευεξίας στην Ελλάδα\n4 Οκτωβρίου 2019 • Προορισμός: Τρίκαλα • Ξενοδοχείο: Ananti City Resort\nTο ατμοσφαιρικό κέντρο ευεξίας του ξενοδοχείου Ananti City Resort, πολύτιμο μέλος της Trésor Hotels & Resorts στα Τρίκαλα, έχει διακριθεί με το βραβείο Luxury Urban Escape στην Ελλάδα στα World Luxury Spa Awards.\nΤα World Luxury Spa Awards είναι ο διεθνής οργανισμός που εντοπίζει και προωθεί τα καλύτερα spa σε κάθε χώρα, θέτοντας στάνταρ ποιότητας, καινοτομίας και υπηρεσιών παγκοσμίως.\nΤο Anatasi συνθέτει μια ατμόσφαιρα ηρεμίας και γαλήνης σε ένα χαλαρωτικό περιβάλλον, που στοχεύει στην «Ανάταση» σώματος και ψυχής. Η θέση του Spa στην κορυφή του λόφου αλλά και η άμεση επαφή με την φύση και τον περιβάλλοντα χώρο ενισχύει ακόμα περισσότερο την εμπειρία, ενώ οι ξεχωριστές του θεραπείες είναι ειδικά σχεδιασμένες ώστε να αναζωογονούν και να ανανεώνουν τον επισκέπτη.\nΤο Anatasi Spa & Wellness βρίσκεται στα Τρίκαλα, τη γενέτειρα πόλη του Ασκληπιού, γιατρού της αρχαιότητας φημισμένου για τις θεραπευτικές του μεθόδους. Επομένως από τις πρωτότυπες θεραπείες του Anatasi Spa δε θα μπορούσε να λείπει η Εγκοίμηση, γνωστή από την εποχή του Ασκληπιού, κατά την οποία χρησιμοποιούνται βότανα από την περιοχή των Τρικάλων.


Πρώτη καταχώρηση: Παρασκευή, 7 Μαΐου 2021, 09:55\nΣτην Instrumental, ο Conrad Withey δημιούργησε μια νέα προσέγγιση στην ανακάλυψη μουσικών ταλέντων. Αντί να βασίζεται στην ανθρώπινη προτίμηση, η οποία από τη φύση της είναι υποκειμενική, ο Withey εξετάζει μόνο δεδομένα - μέσα κοινωνικής δικτύωσης και αριθμούς ροής (streaming), μετατρέποντας μια πρακτική που έχει παραμείνει στατική για σχεδόν έναν αιώνα. Το μουσικό τοπίο είναι γεμάτο με «αγνοημένους πολύτιμους λίθους», υποστηρίζει ο Withey, επειδή οι άνθρωποι ψάχνουν με λάθος τρόπο.\nΗ προέλευση της προσέγγισης του Withey προήλθε από τις βιντεοκασέτες. Μετά την αποφοίτησή του από το πανεπιστήμιο το 1993, εξασφάλισε δουλειά στην εταιρεία PolyGram, αναπτύσσοντας projects βίντεο για χρήση στο σπίτι. Από αυτή τη θέση, έμαθε έναν «τρόπο σκέψης με γνώμονα το κοινό», που σημαίνει ότι ταυτοποίησε το κοινό αναλύοντας τους αριθμούς στην τηλεόραση, την stand-up κωμωδία και το θέατρο και στη συνέχεια το στόχευσε με ένα προϊόν VHS.\nΣτη μουσική, λειτουργεί συνήθως το αντίστροφο - όπως έμαθε ο Withey όταν άρχισε να εργάζεται στη Warner Music το 2006. Αντί να εκμεταλλευτεί το υπάρχον κοινό, η βιομηχανία βασίζεται παραδοσιακά σε καλλιτέχνες και εκτελεστικά στελέχη ρεπερτορίου (A&R) για να εντοπίσει ταλέντα ακούγοντάς τα. Στη συνέχεια, ξοδεύει πολλά χρήματα για να αναπτύξει μια βάση θαυμαστών.\nΑν και ο Withey σημείωσε αρχικά, μερικές μεγάλες επιτυχίες, οι συνάδελφοί του δεν αποδέχτηκαν ποτέ αυτή την προσέγγιση του «αντιπρογραμματισμού». Έτσι, το 2013, ξεκίνησε την Instrumental με τη σύζυγό του, Abi Hanna, πρώην διευθύντρια μάρκετινγκ της Penguin Books. Με τη βοήθεια επιστημονικών δεδομένων, σχεδίασε ένα σύστημα κατά παραγγελία που ισχυρίζεται πως μπορεί να εντοπίσει άμεσα αν ένας καλλιτέχνης έχει νόημα για την ευρύτερη μουσική βιομηχανία. Η άνοδος της ψηφιακής μουσικής, των μέσων κοινωνικής δικτύωσης και του YouTube, όπου πολλοί επίδοξοι καλλιτέχνες ανεβάζουν το έργο τους, του έδωσαν πολλά νέα σημεία δεδομένων για να προσδιορίσει το έτοιμο και καλά προετοιμασμένο κοινό του. Εκεί όπου οι δισκογραφικές εταιρείες έβλεπαν αφίσες τραγουδιστών στα υπνοδωμάτια εφήβων, αυτός είδε 500.000 συνδρομητές.\nΚοιτάζοντας τις μεταφορτώσεις κομματιών και τις λίστες αναπαραγωγής, η Instrumental δημιουργεί προφίλ καλλιτεχνών που εμπλουτίζει με δεδομένα από τα κοινωνικά μέσα. Στη συνέχεια παρακολουθεί τον καλλιτέχνη και τον κατατάσσει σε σχέση με άλλους, δίνοντάς του ένα «Instrumental score», το οποίο ανανεώνεται συνεχώς μέσω μηχανικής μάθησης (AI). Στην αρχή, ο Withey προέβλεπε να κερδίσει τα χρήματά του, δίνοντας άδεια χρήσης του λογισμικού του στο σε οποιονδήποτε ήθελε να αποκτήσει πλεονέκτημα έναντι των ανταγωνιστών του, στον χώρο της μουσικής.\nΤα αρχικά αποτελέσματα ήταν «εκπληκτικά», θυμάται ο Withey. Μεταξύ των πρώτων επιτυχιών ήταν ο τραγουδιστής-τραγουδοποιός Calum Scott, ο οποίος υπέγραψε στην Capitol Records το 2016. Ο πρώην διαγωνιζόμενος στο Britain’s Got Talent βρέθηκε στην κορυφή των charts, λόγω της ταχύτητας με την οποία προσέλκυσε συνδρομητές στο κανάλι του στο YouTube, όταν ανέβασε μια διασκευή του «Dancing on my Own». Όταν ο Withey τον ενθάρρυνε να κυκλοφορήσει επίσημα το τραγούδι, πούλησε πάνω από 600.000 αντίτυπα. Τα σημάδια ήταν όλα εκεί - στα δεδομένα, λέει ο Withey.\nΗ Instrumental σηματοδότησε επίσης τον Arizona Zervas, σχεδόν δύο χρόνια πριν υπογράψει η Columbia τον Αμερικανό ράπερ. Ο Lil Nas X βρισκόταν στο ραντάρ του Withey μήνες πριν από την κλήση της Columbia. «Κάθε εβδομάδα η Instrumental βρίσκει χιλιάδες περισσότερους καλλιτέχνες με τεράστιες δυνατότητες», λέει ο Withey, «ανοίγοντας έναν κόσμο ταλέντων που διαφορετικά δεν θα γνώριζε κανείς».\nΤο 2018, ο Withey άλλαξε γραμμή, ξεκινώντας τη δική του δισκογραφική αντί να αδειοδοτεί την Instrumental σε άλλους. Ενώ οι παραδοσιακές εταιρείες τείνουν να είναι εξειδικευμένες για το κάθε στιλ μουσικής, το frtyfve λειτουργεί με διασταύρωση όλων - ανεξαιρέτως των στιλ - και ολόκληρος ο κατάλογος του έχει δημιουργηθεί μέσω της τεχνολογίας της Instrumental. «Μας προσελκύει η μουσική με κοινό ανεξάρτητα από το είδος της», λέει ο Withey, που έχει υπογράψει μουσικούς, χωρίς να τους έχει ακούσει ποτέ.\nΕνώ η Instrumental μπορεί να βρει μουσική που είναι δημοφιλής, αυτή δεν είναι πάντα «καλή», παραδέχεται ο Withey. Και επειδή στηρίζεται στη διαδικτυακή αφοσίωση, η πλατφόρμα υποστηρίζει αστέρια του Διαδικτύου και όχι μουσικούς. Έτσι, θεωρείται συχνά ως απειλή για τη μουσική τέχνη.\nΟ Withey, ωστόσο, βλέπει το έργο του ως αναβάθμιση των διαβόητα, αναποτελεσματικών μεθόδων ανακάλυψης ταλέντων. Σύμφωνα με τη Διεθνή Ομοσπονδία της Βιομηχανίας Φωνογράφων, οι δισκογραφικές εταιρείες δαπάνησαν 4,1 δισεκ. δολ. σε καλλιτέχνες και εκτελεστικά στελέχη, το 2017, αλλά το εμπορικό τους ποσοστό επιτυχίας είναι πολύ χαμηλό - γύρω στο ένα στα δέκα. Αυτό δεν θεωρείται τόσο σημαντικό τότε που οι δισκογραφικές μπορούσαν να δαπανήσουν τεράστια ποσά για ταλέντα, τώρα όμως, οι πληροφορίες που βασίζονται σε δεδομένα, μπορούν να βελτιώσουν τα αποτελέσματα και να ελαχιστοποιήσουν το κόστος. Ο Withey βλέπει την Instrumental ως εργαλείο για την υποστήριξη στελεχών και καλλιτεχνών και όχι ως αντικαταστάτη τους: με περισσότερα από 40.000 κομμάτια να προστίθενται στο Spotify κάθε μέρα, είναι αδύνατο να παρακολουθεί κανείς αυτούς τους νέους δημιουργούς, πόσο μάλλον να αναγνωρίζει αυτούς με τις περισσότερες δυνατότητες. «Το υπέροχο πράγμα που συμβαίνει όταν κλείνεις μάτια και αυτιά και καθοδηγείσαι από δεδομένα, είναι ότι μπορεί να ανακαλύψεις το επόμενο μεγάλο ταλέντο», λέει ο Withey.\nΤελευταία ενημέρωση: Παρασκευή, 7 Μαΐου 2021, 09:55\nΜακρόν: «Πρέπει όλοι να είμαστε προσεκτικοί με τη μετάλλαξη Δέλτα»


αλεπού του Ολύμπου: Ο ΕΠΙΤΙΜΟΣ ΠΡΟΞΕΝΟΣ ΜΑΣ ΣΤΟ ΚΟΤΟΝΟΥ ...σεναριο για ταινια!!!\nΟ ΕΠΙΤΙΜΟΣ ΠΡΟΞΕΝΟΣ ΜΑΣ ΣΤΟ ΚΟΤΟΝΟΥ ...σεναριο για ταινια!!!\nO Σπύρος Λάμπρου ήταν (και ίσως είναι ακόμα) ο ισόβιος Επίτιμος Πρόξενός μας στο Κοτονού του Μπενέν.\nΓια τους αγεωγράφητους, το Κοτονού είναι η δεύτερη πρωτεύουσα του Μπενέν, που είναι κράτος της Δυτικής Αφρικής, δίπλα στη Νιγηρία. Η παλιά Δαχομέη που μαθαίναμε στο γυμνάσιο.\nΟ Σπύρος, αποτυχημένος φοιτητής στη δεκαετία του 70 στο Παρίσι, με την περιπέτεια στο μεδούλι του, θυμήθηκε τότε ότι είχε έναν πλούσιο θείο στη Ρουάντα. Με μοναδικό περιουσιακό του στοιχείο ένα παλιό Ντε Σεβώ, ξεκίνησε «οδικώς» για την Κεντρική Αφρική.\nΚάπου στη μέση της Σαχάρας, το Ντε Σεβώ τα’ φτυσε ολοσχερώς. Ένας μαύρος φορτηγατζής που περιμάζεψε τον Λάμπρου την επομένη, δέχθηκε να φορτώσει στην νταλίκα και το σαράβαλο του, αφού προηγουμένως το κόψανε στη μέση για να χωρέσει.\nΤελικά το φορτηγό δεν κατευθυνότανε στη Ρουάντα, αλλά στο Κοτονού του Μπενέν. Όταν είχε ρωτήσει ο Λάμπρου αν πάει προς Ρουάντα, ο οδηγός είχε καταλάβει λάθος νομίζοντας ότι τον είχε ρωτήσει απλά «αν ξέρει που είναι η Ρουάντα».\nΣτο Κοτονού, ο Σπύρος ξανάφτιαξε το αυτοκίνητό του με οξυγονοκόλληση κι έγινε ο πρώτος (και τελευταίος)...\nλευκός ταξιτζής της Δυτικής Αφρικής. Οι ντόπιοι τρώγανε τις οικονομίες τους σε άσκοπες κούρσες με το ταξί του Λάμπρου, αράζοντας στο πίσω κάθισμα με τη φυλετική ικανοποίηση ότι, επί τέλους, άλλαξαν οι καιροί και τι ωραίο πράγμα που είναι η εθνική ανεξαρτησία. Εσύ μαύρος, να έχεις λευκό οδηγό και μάλιστα από την αποικιοκρατική Ευρώπη.\nΜόλις έβγαλε τα πρώτα χρήματα, ο Λάμπρου ξαναγύρισε αεροπορικώς στο Παρίσι. Αγόρασε τρεις παλιές νταλίκες, έκοψε τις δύο στη μέση και τις φόρτωσε στην τρίτη. Σε λιγότερο από τρία χρόνια, απέκτησε τον μεγαλύτερο στόλο φορτηγών του Μπενέν. Καλά κολλημένα τα φορτηγά του, εξαφάνισαν σύντομα τους λίγους ανταγωνιστές του.\nΌταν ο Κερέκου ανέτρεψε τον προηγούμενο δικτάτορα του Μπενέν, δήλωσε ότι ήταν κομμουνιστής. Ο Λάμπρου, που στο Παρίσι ήτανε, για ένα φεγγάρι, μαοϊστής, του εξήγησε λίγα περί Μαρξ και Λένιν και έγινε έτσι ο σημαντικότερος μυστικοσύμβουλός του. Φαιά ουσία του μαρξιστικού καθεστώτος και πλούσιος πια, ήταν φυσικό επακόλουθο να διορισθεί στη συνέχεια από την Ελλάδα, Επίτιμος Πρόξενος. Αλλωστε το Κοτονού είναι λιμάνι και τα ρεσάλτα στα ελληνικά πλοία ήταν πολλά.\nΜόλις ο Σπύρος απέκτησε το αξίωμα, μετέτρεψε τη μονοκατοικία του σε Προξενείο. Δεκάδες πινακίδες έξω και μέσα στην πόλη έδειχναν με ένα μεγάλο θαλασσί βέλος ποιά κατεύθυνση έπρεπε να ακολουθήσει κανείς για να φτάσει στο Ελληνικό Προξενείο. Αν κάποιος ξένος έψαχνε τη γαλλική Πρεσβεία, οι ντόπιοι του λέγανε να ακολουθήσει τα βέλη για το ελληνικό Προξενείο και κάπου εκεί κοντά είναι ... και οι γάλλοι.\nΑκραιφνής πατριώτης, ο Λάμπρου δεν περιορίσθηκε στα στενά προξενικά του καθήκοντα. Εχοντας παράλληλα κάθε βδομάδα μια 3ωρη εκπομπή στο μοναδικό κανάλι της κρατικής τηλεόρασης, αφού αφιέρωνε κανένα μισάωρο στα επιτεύγματα του καθεστώτος, το υπόλοιπο της εκπομπής ήτανε για την Ελλάδα. Οι μπενινουά είχαν δει εκατοντάδες φορές τα ίδια, λιγοστά βίντεο για την Ελλάδα που είχε δεήσει να στείλει στο Προξενείο ο ΕΟΤ.\nΤο γεγονός της χρονιάς ήταν η απονομή των «βραβείων Νόμπελ για την Ελλάδα» με πλούσια χρηματικά έπαθλα της τάξης των 100 δολαρίων για το καλύτερο κείμενο, ποίημα, ζωγραφιά και ξυλόγλυπτο με θέμα την Ελλάδα. Το βραβείο για την καλύτερη θεατρική παράσταση (πάντα με θέμα την Ελλάδα), ήταν 200 δολάρια γιατί η καταγωγή του Λάμπρου ήταν από ένα χωριό της Ηπείρου κοντά στο θέατρο της Αρχαίας Δωδώνης.\nΟλη η χώρα «έπινε νερό» στο όνομά του. Όταν ο Σπύρος έβγαινε πεζός στην Κοτονού, τον ακολουθούσε ένα σμήνος από μπενινουά που τον παρακαλούσε να τους πει κάποιο αστείο. «Αλλέ μεσιέ Λαμπρού», φώναζαν πίσω του : «Dites nous une petite histoire».\nΟ Σπύρος τους αγαπούσε τους ντόπιους. Είχε ήδη 7-8 παιδιά με τις τοπικές καλλονές και οι μουταρίες που έκανε στις γιορτές και στα πανηγύρια ήταν χάπενινγκ. Ο Λάμπρου ανέβαινε πάνω σ’ ένα τραπέζι, η μουσική στο κασετόφωνο άλλαζε αμέσως από αφρικανική σε συρτάκι, έλεγε 2-3 «histories droles» και μετά πέταγε ένα μάτσο χαρτονομίσματα που οι ντόπιοι ποδοπατιώντουσαν να μαζέψουν.\nΑυτή ακριβώς η αγάπη του κόσμου, έσωσε τον Επίτιμο Πρόξενό μας από το εκτελεστικό απόσπασμα.\nΣε μια εκπομπή του στην τηλεόραση, ο Λάμπρου είπε κάποια στιγμή στον προσκεκλημένο του, που ήταν ο ίδιος ο δικτάτορας Κερέκου, ότι δεν ξέρει, ούτε τι λέει, ούτε τι του γίνεται. Ο Δικτάτορας του απάντησε άγρια να προσέξει πώς του μιλάει γιατί εκτός από Πρόεδρος της χώρας είναι και στρατηγός και ο Λάμπρου του αυθαδίασε λέγοντας «Στην Ευρώπη, όχι στρατηγός, αλλά ούτε λοχίας δεν θα ‘σουνα...».\nΆμισθος, ξάμιστος Πρόξενος, τον έριξαν στα μπουντρούμια για κανένα μήνα και τελικά του τη χάρισαν αφού ο Λάμπρου ζήτησε δημόσια συγνώμη από την τηλεόραση, με το ελαφρυντικό ότι όταν είπε εκείνες τις βλακείες για τον Πρόεδρο, είχε πιεί μερικά ουζάκια («πετί-ουζό» στα γαλλικά).\nΤην εκπομπή πάντως του την κόψανε και οι μετοχές του γενικά ξέπεσαν, έως την ανατροπή του Κερέκου από τον επόμενο δικτάτορα, τον Μπόνγκο, που ο Λάμπρου τον είχε βραβεύσει παλαιότερα για ένα θεατρικό σκετς του με θέμα τους Ολυμπιακούς Αγώνες. Ο πονηρός Μπόνγκο το ’χε γράψει τότε που κυνηγούσαμε τους Ολυμπιακούς της Ατλάντα.\nΟ βίος και η πολιτεία του Λάμπρου στο Κοτονού είναι σενάριο έτοιμο για ταινία. Τι να γίνεται άραγε αυτή η ψυχή ...\nΜας το εστειλε ο Γιωργος Σ.\nΕΛΠΕ: Βάζουν συσκευές εντοπισμού και παρακολούθησης στους εργαζόμενους! - *Το «μάτι» του «μεγάλου αδερφού» πάνω στο …πετσί των εργαζομένων θέλει να επιβάλει η διοίκηση των ΕΛΠΕ. Οι διοικούντες με πρόσχημα την ασφάλεια των εργαζ...\nΣΥΡΙΖΑ – Συνέδριο στις 24 – 27 Φεβρουαρίου ανακοίνωσε ο Τσίπρας – Καμπάνια για την ακρίβεια και τον κατώτατο μισθό - Την πραγματοποίηση του 3ου Συνεδρίου του ΣΥΡΙΖΑ - Προοδευτική Συμμαχία στις 24 - 27 Φεβρουαρίου 2022 εισηγήθηκε ο Αλέξης Τσίπρας στη σημερινή συνεδρίαση το...\nΕορτάζοντες την 23ην του μηνός Οκτωβρίου - *Εορτάζοντες την 23ην του μηνός Οκτωβρίου* ------------------------------ - *Ο ΑΓΙΟΣ ΙΑΚΩΒΟΣ, *ο Απόστολος & Αδελφόθεος, πρώτος επίσκοπος ...\n▼ Οκτωβρίου 17 - Οκτωβρίου 24 (223)\nΤι ειναι ο αντρας ???\nΣε τι διαφέρει το απλό Yugo από το Yugo GT?\n-Τι κοινό έχουν : μια πνιγμένη, μια καμένη πίτσα κ...\nΤι λενε οι δημοσκοπησεις???\nΤινος ειναι ρε γυναικα το παιδι???\nΟι μηνιαιες αποδοχες του Ελληναρα βουλευτη για το ...\nΟΙ ΛΥΣΕΙΣ ΤΟΥ ΛΥΚΟΥΡΓΟΥ ΣΤΗ ΑΡΧΑΙΑ ΣΠΑΡΤΗ ΓΙΑ ΤΗΝ ...\nΟι μειονοτικοί υποψήφιοι του ΠΑΣΟΚ Ξάνθης αποφάσισ...\nΠραγματικές οικολογικές ιδέες και όχι ‘πράσινα άλο...\nΠαιζοντας με το φ ε γ γ α ρ ι ......Καταπληκτικ...\nΠΡΟΤΑΣΕΙΣ ΓΙΑ ΤΑ ΧΡΙΣΤΟΥΓΕΝΝΑ !!! Ειμαι σιγουρ...\nΚανείς άντρας δεν μπορεί να αντισταθεί σε μια γυνα...\nΤι είναι αυτό που αρχίζει από Π, έχει μήκος 16cm κ...\nΤι πρέπει να κάνεις για να ξεκουράζεις τα μάτια σο...\nΟ Χαρος βγηκε παγανια.......\nΕργάτες με μεροκάματα Κίνας και ταπεινωμένοι καθηγ...\nΤραπεζες...Ανταμείβονται επειδή.... προκάλεσαν τη...\nΣεξ, περισσότερο σεξ, με συνταγή γιατρού ...???\nΟλα τα ειδη που πουλιουνται στο δρομο και στις π...\nΤι κοινό έχει η Δέσποινα Βανδή με τη Μαρίκα Μητσοτ...\nΠρεκας...Λουκα ! Οι χριστιανοι της αγαπης!\nΣτο εγγύς μέλλον ένας τεράστιος παγετώνας θα αρχίσ...\nΗ τέχνη της αποπλάνησης..............\nΟ Κωστας Πρεκας καπνιζει απ τα αυτια!!!\nΕχει ο Θεος ??? Και δεν μας δινει???\nΠιο ελκυστικοί είναι οι άνδρες χωρίς στρες\n«Έμεινε έγκυος από σπέρμα στην ...πισίνα»...Δεν πα...\nΥποδουλωση των συνειδησεων των ανθρωπων....Δειτε...\nΠολυ ωραιος ο Αυτιας στη συνεργασια του με τ...\nΝτροπή! Ανεβάσαμε τα ΜΑΤ στην Ακρόπολη\nΑπιστευτο βιντεο....Παρωδια !!!\nΥπαρχει ψυχη ? ΤΟ ΠΕΙΡΑΜΑ ΜΕΤΡΗΣΗΣ ΤΟΥ ΒΑΡΟΥΣ ΤΗ...\nΟι άνθρωποι χωρίς φίλους έχουν υψηλό δείκτη θνησιμ...\nΈρχεται «μαύρος Νοέμβρης» για την Ελλάδα; .\nΡΟΜΠΟΤ (ΑΝΘΡΩΠΟΕΙΔΕΣ ΔΗΛΑΔΗ), ΤΡΑΓΟΥΔΑ, ΚΑΝΕΙ ΜΟΡΦ...\nΠΛΟΥΣΙΟ ΣΕ ΑΣΗΜΙ ΚΑΙ ΝΕΡΟ ΤΟ ΦΕΓΓΑΡΙ.!!!\nΣουβλακι...διαφημιση στην Αμερικη !\nΔασκάλα του Έβρου Χαρα Νικοπούλου: " είμαι ζωντα...\nΚύριοι συνδικαλιστές την προδοσία πολλοί ετίμησαν,...\nΦυσική δράση κατά της κυτταρίτιδας...\nΕυνουχισμος...........ενος ολοκληρου λαου !\n«Μέχρις εδώ. Όχι άλλες θυσίες!». Το βροντοφώναξε μ...\nΘ αντεξω...θα το παλεψω...τη σκοτεινη σου πλευ...\nΠοπαυ....ψηφιστε με για Δημαρχο!!!.... Τι σας θ...\nΡόδι:.......... να πώς θα πέσει η κοιλιά !\nΤον Δεκέμβρη του 2008 και τον Μάη του 2010 οι Γάλλ...\nΣυνεχιζεται η αντιδραση του λαου της Γαλλιας....\n2010 - Η χρονιά της Τίγρης...\nΑδωνις ο "γοητευτικος".....Τα αθλια μπλογκ....\nΝέοι πονοκέφαλοι για τo Πεντάγωνο από τη Wikileaks...\nΗ κυβέρνηση αναγνωρίζει το προβοκατόρικο "ουράνιο ...\nΠανικός στη Τουρκία από ήττα σε ηλεκτρονικό παίγνι...\nΑν εχεις το αισθημα της φυγης μεσα σου.....\nτο φαγατε το μηλαρακι σας σημερα???\nΘελεις να παιξουμε το γιατρο?\nΜίλο Μανάρα : Τα καλύτερα ερωτικά κόμιξ !\nΠως να αντιμετωπίσεις την πρόωρη εκσπερμάτωση\nΔ ι ε σ τ ρ α μ ε ν η. . .\nΤα κανόνια του Αρχιµήδη ...1.500 χρόνια πριν γίνει...\nΤι κανουμε? Υπαρχει απαντηση?\nοι περισσότεροι υπουργοί, πρώην και νυν, δύσκολα θ...\nΤι ειπαν τα ξενα Μ.Μ.Ε. για τους ληστες των ελλ...\nένα συστατικό του λαδιού, που περιέχεται τόσο στα ...\nΟ Δίας έσωσε πάλι τον πλανήτη μας...\nγια το ελλειμμα «φταίνε» οι αγορές αμυντικού υλικο...\n. Μη μου ξανακορνάρεις στο φανάρι, όταν δεν έχει α...\nΟ ΕΠΙΤΙΜΟΣ ΠΡΟΞΕΝΟΣ ΜΑΣ ΣΤΟ ΚΟΤΟΝΟΥ ...σεναρι...\nΕρχεται καθε μερα .....με 4 γραμματα ! Τι ειναι?\nΕνα αλλιώτικο θερινό σχολείο....!\nΤα γαλλικα της Αντζελας....παλιο αλλα μ αρεσει...\nΟ λ υ μ π ο ς...Των θεων !\nΗ Ελληνικη γλωσσα σ ολο της το "μεγαλειο" !\nΤα καρναβαλια στην Ελλαδα δεν τελειωνουν, εχ...\nΚαλο παραδειγμα προς μιμηση η Ελλαδα για το...\nέχουν δεσμευθεί για 300.000 απολύσεις στον ευρύτερ...\nΗ Ελλάδα δεν αντέχει άλλο.....\nΘα βγάλει τελικά ο Αλί Πασάς την Ελλάδα από την κρ...\nΤο Αμερικανικό σχέδιο δράσης που οδήγησε την Ελλάδ...\nΗ δραστηριότητα των μπλόγκερς αρχιζει να γινεται...\nΟταν η λαϊκή αντίθεση εκφράζεται τόσο πασιφανώς όσ...\nΓια τετοια εισαι πρωτος πρωην καταλληλοτερε !!!\nαυτή η μετάλλαξη των δήμων οδηγεί σε μια πρωτοφανή...\nΚοκκινο ελληνικο κρασι και ρετσινα , πηραν το χρ...\nΗλεκτροσόκ οι αυξήσεις στα τιμολόγια της ΔΕΗ !...α...\nπινετε νερακι για υγεια και λιγοτερα κιλα !!!\nΔεν αλλαζουν οι αντρες............\nδεν αντεξαν οι ανθρωποι....και το καναν και με ...\nη σεξουλικη φωνη διεγειρει?\nΤραγουδι- αφιερωμα στη μνημη του Σωκρατη Γκολια...\nΑς γελασουμε και λιγο...Θα μας κανει καλο, ι...\nΤο µυστικό της γοητείας.........\nΚαπνιστες...φατε πρασινα λαχανικα !\nFEDERICO SAGREDO, Πρύτανις της Βασιλικής ακαδημία...\nη Μαρία της κοινοτικής Αλιείας ...η «φωνή του Πολυ...


Αγίου Νικοδήμου του Αγιορείτου: «Περί συνεχούς Θείας Μεταλήψεως»\n«Περί συνεχούς Θείας Μεταλήψεως των αχράντων του Χριστού μυστηρίων», του Αγίου Νικοδήμου του Αγιορείτου\nΆγιος Γρηγόριος ο Θεολόγος: Όταν καλώς και αξίως μεταλαμβάνουν το ιερό και πανάγιο Σώμα του Κυρίου μας, αυτό γίνεται όπλο για όσους πολεμούνται και επαναστροφή για όσους έχουν απομακρυνθεί από τον Θεό. Ενδυναμώνει τους ασθενείς, ευφραίνει τους υγιείς, θεραπεύει τις ασθένειες, διαφυλάσσει την υγεία.\nΜε την Θεία Μετάληψη διορθωνόμαστε ευκολότερα και γινόμαστε περισσότερο μακρόθυμοι και υπομονετικοί στους πόνους και στις θλίψεις. Μας καθιστά περισσότερο θερμούς στην αγάπη, λεπτούς στη γνώση, πρόθυμους στην υπακοή, οξείς και γρήγορους στην ενέργεια των χαρισμάτων. Σε όσους δε δεν μεταλαμβάνουν συχνά συμβαίνουν τα αντίθετα, αφού δεν είναι σφραγισμένοι με το Τίμιο Αίμα του Κυρίου μας. Σφάζεται τότε το Πρόβατο και με το Τίμιο Αίμα Του σφραγίζονται η πράξη και η θεωρία, δηλαδή η έξη και η ενέργεια, οι παραστάδες των δικών μου θυρών, των κινήσεων του νοός. Αυτά ανοίγονται καλώς στη θεωρία και κλείνονται πάλι σαν θύρες από τη θεωρία των υψηλότερων και ακατάληπτων νοημάτων.\nΟ θείος Κύριλλος Αλεξανδρείας λέει ότι με τη Θεία Μετάληψη οι νοητοί κλέφτες, οι δαίμονες, δεν βρίσκουν την ψυχή μας άδεια, ώστε να μπουν σε αυτήν μέσω των αισθήσεων. Πρέπει να εννοήσεις σαν θύρα της οικίας τις αισθήσεις. Μέσω αυτών εισέρχονται στην καρδιά οι εικόνες όλων των πραγμάτων και χύνεται σε αυτήν το άμετρο πλήθος των επιθυμιών. Ο προφήτης Ιωήλ ονομάζει αυτές τις αισθήσεις παράθυρα, λέγοντας ότι από αυτά θα μπουν οι κλέφτες, επειδή δεν ήταν χτισμένα με το Τίμιο Αίμα του Χριστού.\nΟ Άγιος Κύριλλος λέει ακόμη πως με την Θεία Κοινωνία καθαριζόμαστε από κάθε ψυχική ακαθαρσία και λαμβάνουμε προθυμία και ζέση για τις αρετές. Το Τίμιο Αίμα του Χριστού όχι μόνο μας ελευθερώνει από κάθε φθορά, αλλά μας καθαρίζει και από κάθε ακαθαρσία που κρύβεται μέσα στην ψυχή μας. Δεν μας αφήνει να ψυχρανθούμε από την αμέλεια, αλλά μας κάνει ζέοντες και θερμούς στο Άγιο Πνεύμα.\nΟ Άγιος Θεόδωρος ο Στουδίτης επισημαίνει: Τα δάκρυα και η κατάνυξη έχουν μεγάλη δύναμη. Πέρα όμως από όλα μαζί, η Αγία Κοινωνία έχει μεγάλη δύναμη και ωφέλεια και από ότι βλέπω είσθε πολύ αμελείς σε αυτό το ζήτημα. Δεν προσέρχεστε στη Θεία Μετάληψη. Απορώ και εξίσταμαι, γιατί σας βλέπω να κοινωνείτε μόνο την Κυριακή, ενώ δεν μεταλαμβάνετε αν τελείται Λειτουργία κάποια άλλη μέρα. Αυτά δεν σας τα λέω, για να κοινωνείτε απλά και όπως έτυχε, δίχως προετοιμασία – ο Απόστολος γράφει να δοκιμάζει κανείς τη συνείδησή του και έτσι να τρέφεται από τον άγιο Άρτο και να πίνει από το θείο Ποτήριο. Όποιος μεταλαμβάνει ανάξια θα κατακριθεί, επειδή δεν διακρίνει καλά, ώστε να ευλαβείται το άγιο Σώμα και Αίμα του Κυρίου. Μη γένοιτο. Σας λέω να κοινωνούμε συχνά, να καθαρίζουμε όσο μπορούμε τους εαυτούς μας με την επιθυμία μας και την αγάπη μας για τη Θεία Κοινωνία και έτσι καθαροί να μεταλαμβάνουμε.\nΑν λοιπόν, αδελφοί μου, πράττουμε όπως μας προστάζουν οι Άγιοι Πατέρες και κοινωνούμε συχνά, θα έχουμε συνεργό και βοηθό σε αυτήν την ολιγοχρόνια ζωή την Θεία Χάρη. Θα έχουμε συμβοηθούς τους αγγέλους του Θεού και ακόμη και τον ίδιο τον Δεσπότη των αγγέλων. Επιπλέον, θα αποδιώξουμε μακριά μας τους εχθρικούς δαίμονες, όπως λέει και ο θείος Χρυσόστομος (τόμος 13ος, σελ.580-583), σαν λιοντάρια που αποπνέουν φωτιά, έτσι αναχωρούμε από την πνευματική εκείνη Τράπεζα των Μυστηρίων.\nΠροκαλούμε φόβο στον διάβολο επειδή έχουμε μαζί μας ως κεφαλή τον Χριστό και την αγάπη που μας έδειξε. Αυτό το Αίμα λαμπρύνει την βασιλική εικόνα της ψυχής μας, δηλαδή τον νου μας, τον λόγο και το πνεύμα. Αυτό το Αίμα γεννά κάλλος και υπερθαύμαστη ωραιότητα. Δεν αφήνει να απομακρυνθεί η ευγένεια και η λαμπρότητα της ψυχής, την οποία ποτίζει και τρέφει συνεχώς. Αυτό το Αίμα, όταν μεταλαμβάνεται αξίως, καταδιώκει τους δαίμονες και τους απομακρύνει από εμάς, προσκαλεί όμως τους αγγέλους και τον Δεσπότη των αγγέλων. Αυτό συμβαίνει, επειδή οι δαίμονες φεύγουν από όπου δουν το Αίμα το Δεσποτικό, ενώ οι άγγελοι συντρέχουν και βοηθούν.\nΑυτό το Αίμα είναι η σωτηρία των ψυχών μας. Με αυτό χαίρεται η ψυχή, με αυτό καλλωπίζεται, με αυτό θερμαίνεται. Αυτό το Αίμα κάνει τον νου μας περισσότερο λαμπρό και από τη φωτιά και την ψυχή μας πιο ωραία από το χρυσάφι. Όσοι μεταλαμβάνουν αυτό το Σώμα στέκονται μαζί με τους αγγέλους, αρχαγέλλους και τις άνω δυνάμεις, επειδή είναι ενδεδυμένοι με το φόρεμα το βασιλικό και έχουν μαζί τους πνευματικά όπλα. Ακόμη, όμως, δεν σας είπα το μεγαλύτερο χάρισμα: όσοι μεταλαμβάνουν φορούν τον ίδιο τον Βασιλέα.\nΑκούτε αδελφοί μου τι συμφορές παθαίνουν όσοι δεν μεταλαμβάνουν συχνά και απομακρύνονται από τα Μυστήρια; Ακούτε ότι δαιμονίζονται ή και μεταμορφώνονται σε κάποιο είδος αλόγων ζώων όπως τα παλιά χρόνια ο βασιλιάς Ναβουχοδονόσορας μεταμορφώθηκε σε βόδι; Και δίκαια υποφέρουν, διότι ενώ μπορούν να γίνουν από άνθρωποι θεοί κατά χάρη με την συνεχή Θεία Κοινωνία, δεν το θέλουν. Απομακρυνόμενοι όμως από την Θεία Μετάληψη χάνουν και την ανθρώπινη μορφή που έχουν, μετασχηματίζονται σε άλογα ζώα και παραδίνονται στην εξουσία του Σατανά, όπως λέει και ο ψαλμωδός «Ω Κύριε, ιδού, χάνονται εντελώς εκείνοι που απομακρύνονται από την Χάρη Σου» (Ψαλμός ΟΒ 27).\nΜάλλον πρέπει να πω, ότι αν αιφνιδίως έρθει ο θάνατος σε εκείνους που αργοπορούν να μεταλάβουν και τους βρει ανέτοιμους χωρίς την Θεία Μετάληψη, τι άραγε θα γίνουν οι ταλαίπωροι; Πώς θα μπορέσουν να διέλθουν με ελευθερία τους τελωνάρχες δαίμονες του αέρος; Ποιον φόβο και τρόμο θα δοκιμάσει η ψυχή τους ενώ μπορούσαν να ελευθερωθούν από όλα αυτά με την συχνή Κοινωνία, όπως έχει πει ο θείος Χρυσόστομος; Έλεος, Θεέ μου.\nΌσοι μεταλαμβάνουν με καθαρά συνείδηση, λίγο πριν τον θάνατό τους, τα άχραντα Μυστήρια, όταν πια εξέλθει η ψυχή τους, λόγω της χάρης της Θείας Κοινωνίας, τους περικυκλώνουν οι άγγελοι και τους αναβιβάζουν στον ουρανό. Και εσύ αδελφέ μου δεν γνωρίζεις πότε θα έρθει ο θάνατος, σήμερα ή αύριο ή αυτή την ώρα. Πρέπει πάντοτε να είσαι κοινωνημένος και έτοιμος. Αν είναι θέλημα Θεού να ζήσεις ακόμα, με την χάρη της Θείας Κοινωνίας, θα περάσεις μια ζωή γεμάτη από χαρά, ειρήνη, αγάπη, συνοδευμένη και από όλες τις άλλες αρετές. Εάν πάλι είναι θέλημα Θεού να πεθάνεις, τότε με την Αγία Κοινωνία θα περάσεις ελεύθερα από τα τελώνια των δαιμόνων που βρίσκονται στον αέρα και θα κατοικήσεις με ανεκλάλητη χαρά στις αιώνιες μονές. Αφού με την συχνή Θεία Μετάληψη είσαι ενωμένος πάντοτε με τον γλυκύ Ιησού Χριστό, τον παντοδύναμο Βασιλέα, και εδώ θα ζήσεις μακάρια ζωή και όταν πεθάνεις, οι δαίμονες θα φύγουν μακριά σου αστραπιαία, ενώ οι άγιοι άγγελοι θα σου ανοίξουν την ουράνια είσοδο και θα σε πέμψουν με συνοδεία ως τον θρόνο της μακαρίας Τριάδος.-\nΤο βιβλίο «Περί συνεχούς Θείας Μεταλήψεως» εκδόθηκε πρώτη φορά στη Βενετία, ως ανώνυμο, το 1783, με την οικονομική υποστήρηξη του Ιταλού Αντωνίου Bartolli. Το βιβλίο φέρει τον ιδιαίτερο χαρακτήρα του Αγίου Νικοδήμου, αλλά αυτός εργάστηκε μαζί με τον επίσκοπο Κορίνθου Άγιο Μακάριο Νοταρά. Τον 19ο και 20ό αιώνα το ίδιο βιβλίο εκδόθηκε ακόμα μερικές φορές αλλά υπό το όνομα του Αγίου Νικοδήμου. Οι τελευταίες εκδόσεις είναι στο Βόλο το 1971, και την Αθήνα το 1991. Με την βοήθεια του εκδοτικού οίκου «Μυριόβιβλος» εκδόθηκε στην νεοελληνική γλώσσα το 2004 και το 2006.\nΤο βιβλίο του Αγίου Νικοδήμου, περί της συνεχούς Θείας Μεταλήψεως, εισήγαγε εκείνη την εποχή μια διαφωνία στους εκκλησιαστικούς κύκλους του Οικουμενικού Πατριαρχείου. Η συνεχής μετάληψη δεν ήταν έθιμο στις τοπικές Ορθόδοξες εκκλησίες τότε. Τελικά, μετά από πολλές συζητήσεις, το βιβλίο πήρε την επίσημη ευλογία της Εκκλησίας και συστήθηκε ως «λίαν καλό και χρήσιμο». Αλλά ακόμη και σήμερα οι ιδέες του Αγίου Νικοδήμου δεν γίνονται δεκτές χωρίς αμφιβολίες παντού στον Ορθόδοξο κόσμο και το ζήτημα της συνεχούς Θείας Μετάληψης ακόμη υφίσταται.\nΣτους πιστούς ο Άγιος Νικόδημος απευθύνει τα εξής λόγια: «Σας παρακαλώ από τα βάθη της καρδιάς μου και με αδελφική αγάπη, ξυπνήστε από τον βαθύ ύπνο της αμέλειας και προσέξτε όταν γίνεται λόγος για την συνεχή αποδοχή των τιμίων δώρων των Μυστηρίων του Χριστού».


Qoros GQ3: Το Κινέζικο σμόκιν της αυτοκινητοβιομηχανίας :: IX Auto\nQoros GQ3: Το Κινέζικο σμόκιν της αυτοκινητοβιομηχανίας\nΣτο παρελθόν αρκετές προτάσεις της Κινεζικής αυτοκινητοβιομηχανίας χτύπησαν την πόρτα της Ευρώπης χωρίς αντίκρισμα. Η Qoros επέλεξε την πλέον κατάλληλη φινέτσα και ποιότητα κι έρχεται «καλοντυμένη» στη Γηραιά ήπειρο.\nΑπό τα μέσα του φθινοπώρου του 2012 η Qoros άρχισε να προαναγγέλλει επίσημα την άφιξή της στο χώρο της παγκόσμιας βιομηχανίας αυτοκινήτου. Πριν το τέλος του έτους, έδωσε στη δημοσιότητα τις πρώτες φωτογραφίες του μοντέλου της GQ3, ενός συμπαγούς sedan της μικρομεσαίας κατηγορίας (C-segment), με σχεδιαστικά χαρακτηριστικά και ποιοτικά κριτήρια που να ανταποκρίνονται πλήρως στις απαιτήσεις του αγοραστικού κοινού της Ευρώπης.\nΕπιβλητικό και κομψό αμάξωμα\nΤο στιλ του GQ3 εισάγει μία ταυτότητα της μάρκας που θα κάνει κάθε μελλοντικό μοντέλο Qoros άμεσα αναγνωρίσιμο. Υπό την ηγεσία του εκτελεστικού διευθυντή σχεδιασμού, κ. Gert Hildebrand Volker, μια ομάδα σχεδιαστών στο Μόναχο και τη Σαγκάη έχουν δημιουργήσει ένα ξεχωριστό φορμάρισμα, με βάση το σύγχρονο Ευρωπαϊκό σχεδιασμό. Το GQ3 έχει ένα σπορ, κομψό προφίλ, μακρύ μεταξόνιο, κοντούς προβόλους, μία τύπου coupe σιλουέτα και οροφή που ρέει ομαλά μέχρι το πίσω μέρος. Οι οριζόντιες γραμμές τονίζουν εντυπωσιακά το ανάστημα του αυτοκινήτου. Με 1,839 μέτρα πλάτος, είναι από τα μεγαλύτερα αυτοκίνητα στην κατηγορία του. Μια εντυπωσιακή γραμμή ανεβαίνει δυναμικά από τους προβολείς και μέσω των λαβών των θυρών καταλήγει στα πίσω φώτα.\nΜία ταινία ματ αλουμίνιο πάνω από κάθε μαρσπιέ προσθέτει οπτικά στο προφίλ. Οι μυώδεις θόλοι φιλοξενούν ζάντες αλουμινίου μέχρι 19 ιντσών και το φαρδύ μετατρόχιο ενισχύσει σκόπιμα το ανάστημα του αυτοκινήτου. Το πρόσωπο του GQ3 θέτει το πρότυπο για την οικογένεια μοντέλων Qoros, με διευρυμένους προβολείς που εκτείνονται μέσα στα πλευρά του αυτοκινήτου και πλαισιώνουν την κεντρική άνω γρίλια στο ίδιο ύψος. Οριζόντιες LED μπάρες προσθέτουν στο άνω άκρο των προβολέων και τα διακριτικά πίσω φωτιστικά σώματα. Οι ζάντες ελαφρού κράματος διαθέτουν τριπλά split 8 ακτινών, που θα γίνει άλλο ένα στοιχείο του σχεδιασμού με την υπογραφή της Qoros.\nΆνεση και εξοπλισμός στο εσωτερικό\nΤο GQ3 θα προσφέρει ευρύχωρο εσωτερικό. Ένα οριζόντια διατεταγμένο «πλωτό» ταμπλό θα ενισχύσει περαιτέρω την εντύπωση του χώρου στην καμπίνα. Στην εργονομία και την ποιότητα, το Qoros GQ3 θέτει νέα πρότυπα για τα αυτοκίνητα που παράγονται στην Κίνα και θα είναι συγκρίσιμη με τις μεγαλύτερες σε πωλήσεις μάρκες αυτοκινήτων στην Ευρώπη. Περίοπτη θέση καταλαμβάνει η κεντρική κονσόλα του GQ3, με την καινοτόμο 8 ιντσών οθόνη αφής για το σύστημα ψυχαγωγίας και διασκέδασης που αντιπροσωπεύει μια πρώτης ταχύτητας αυτοκινητοβιομηχανία. Το προηγμένο λογισμικό, η τεχνολογία και τα γραφικά, που έχουν σχεδιαστεί και αναπτυχθεί εντός της εταιρίας, διαχειρίζεται με ασφάλεια τις οθόνες πληροφοριών για ελάχιστη διάσπαση της προσοχής του οδηγού και βελτιστοποιεί την ευκολία στη χρήση εν κινήσει. Το έξυπνο και ισχυρό πακέτο δημιουργήθηκε ειδικά με τους νέους, φιλόδοξους πελάτες της Qoros, που είναι πάντα συνδεδεμένοι.\nΑντικαθιστώντας τη συστοιχία των διακοπτών και κουμπιών που καταστρέφουν πολλούς μοντέρνους εσωτερικούς χώρους, η οθόνη αφής επιτρέπει στους χρήστες να διαχειρίζονται την ψυχαγωγία, την πλοήγηση, τη συνδεσιμότητα και τις λειτουργίες δικτύωσης στο αυτοκίνητο με κτύπημα του δακτύλου στην οθόνη, εύκολο για όσους είναι εξοικειωμένοι με την τεχνολογία των smartphones. Το σύστημα επιτρέπει στους οδηγούς να κλείνουν ραντεβού για service στο αυτοκίνητό τους, διαθέτει μια αυτόματη ειδοποίηση των υπηρεσιών έκτακτης ανάγκης σε περίπτωση ατυχήματος και υποστηρίζει τη χρήση υπηρεσιών ασφάλισης αυτοκινήτων. Το σύστημα πλοήγησης περιλαμβάνει τις καλύτερες στην κατηγορία του πληροφορίες για την κυκλοφορία κι έναν προηγμένο τρόπο αναζήτησης. Η ολοκληρωμένη κοινωνική δικτύωση επιτρέπει στους οδηγούς να μοιραστούν τις οδηγικές τους εμπειρίες, σημεία ενδιαφέροντος, αγαπημένα ταξίδια και φωτογραφίες μέσω των social media μέσα από το διαισθητικό interface. Το εξαιρετικά πλήρως εξοπλισμένο σύστημα πληροφοριών θα τοποθετείτε προαιρετικά σε όλη την γκάμα του GQ3.\nΤο Qoros GQ3 έχει σχεδιαστεί για να πετύχει τη μέγιστη δυνατή Ευρωπαϊκή και Κινεζική επίδοση στις αξιολογήσεις των δοκιμών στην προηγμένη τεχνολογία ασφαλείας. Η δομική αρχιτεκτονική του αυτοκινήτου ενσωματώνει τις τελευταίες εξελίξεις στον τομέα της ασφάλειας σύγκρουσης. Η ακριβής διάταξη των υποστηρικτικών δομών, καθώς και μεγάλης κλίμακας ζώνες παραμόρφωσης, προλαμβάνουν την εισβολών στην καμπίνα των επιβατών κατά τη διάρκεια των συγκρούσεων. Επιπλέον, οι επιβάτες προστατεύονται από ένα ολοκληρωμένο πακέτο μέτρων ασφαλείας, όπως οι εμπρόσθιοι, οι πλευρικοί και οι τύπου κουρτίνας αερόσακοι, καθώς και τα άκρως αποδοτικά συστήματα συγκράτησης της ζώνης ασφαλείας.\nΜελετημένη ταυτότητα και ονομασία\nΚαθώς η Qoros σχεδιάζει την εισαγωγή μιας μεγάλης οικογένειας αυτοκινήτων, η τριψήφια ονομασία των μοντέλων έχει εξεταστεί προσεκτικά. Το 1ο γράμμα καθορίζει το στιλ του αμαξώματος sedan, όπου όλα θα φέρουν ως 1ο γράμμα το G. Όλα τα μοντέλα θα διαθέτουν το αρχίγραμμα της μάρκας ως το 2ο γράμμα (Q), μια ολοφάνερη αναφορά στο σήμα Qoros. Το 3ο ψηφίο θα είναι πάντα ένας αριθμός και θα δείχνει το τμήμα στο οποίο τοποθετείται η σειρά μοντέλων. Ο αριθμός 3 υποδηλώνει ότι το μοντέλο ανήκει στην μικρομεσαία κατηγορία (C-segment). Μετά την παγκόσμια πρεμιέρα του GQ3 στο διεθνές σαλόνι αυτοκινήτου της Γενεύης τον Μάρτιο του 2013, το μοντέλο θα εκτεθεί στο αντίστοιχο σαλόνι της Σαγκάης στην Κίνα έναν μήνα μετά, τον Απρίλιο του 2013.\n(Το θέμα αυτό αναρτήθηκε την 22/12/2012, 09:57 μμ.)


Ο Λόγος και η Εποχή του Σιδήρου : το Ελληνικό Φαινόμενο\nΤο πρώτο Σεμινάριο μετά τις εορτές θα πραγματοποιηθεί την Πέμπτη 12 Ιανουαρίου του Σωτηρίου και Αναγεννητικού έτους 2012, στις 8.30 μ.μ.\nΗ Επανάσταση του Λόγου:\nΟυσία – Μορφή – Κάλλος.\nΘα συνδεθούμε με την θεματική του τελευταίου Σεμιναρίου πριν τα Χριστούγεννα που ήταν:\nΗ Εποχή του Σιδήρου και ο Νέος παράγων:\nτο Ελληνικό Φαινόμενο.\nτου Παγκόσμιου Συστήματος.\nΘα αρχίσουμε με την συνόψιση του τι έχουμε πετύχει μέχρι τώρα στην τρέχουσα περίοδο.\nΞεκινήσαμε φιλοσοφικά και αφηρημένα. Τι είναι ο άνθρωπος, ποια είναι η ουσία του ανθρώπου; Αριστοτελικά και αποφασιστικά, Ποιο είναι το «Τι ην είναι» του ανθρώπου;\nΗ ουσία του ανθρώπου είναι το τέλος και η τελειότητα της ανθρώπινης φύσης, αυτό που ο άνθρωπος «ήταν (για) να είναι». Και αυτό είναι ο Λόγος. Ο άνθρωπος είναι ουσιωδώς έλλογο ζώον. Ο αντικειμενικός λόγος είναι η κοσμική τάξη, ο νόμος και ο ρυθμός του όντος. Η τάξη του όντος είναι το νόημα του όντος. Και είναι το νόημα και με τις δύο έννοιες: η νοητότητα της ύπαρξης (το «Φως του Κόσμου») και η σημασία του είναι. Καταλαβαίνοντας την κοσμική τάξη καταλαβαίνεις τον λόγο ύπαρξης. Το γιατί (αιτία) του είναι, είναι και το γιατί (σκοπός) του είναι. Το μεταφυσικό ερώτημα του Heidegger έχει απαντηθεί προκαταβολικά: Γιατί υπάρχει το ον και όχι το μη ον; Να γιατί. Ο λόγος του όντος (ο σκοπός του και το τέλος του) είναι το κάλλος, δηλαδή αυτό το ίδιο στην τελειότητά του, στο «τι ην είναι» του, συνεπώς στην ουσία του. Ο λόγος του όντος (η αιτία του) ειναι πάλι αυτό το ίδιο. Το ον είναι αυθύπαρκτο (αιτία εαυτού) και αυτοτελές ( τέλος εαυτού). Τελεία – και παύλα. Ητοι τέλος και τέλος! Όλα αρχίζουν και τελειώνουν με το απόλυτο δεδομένο: ΕΙΝΑΙ (Παρμενίδης). Το «μη είναι» είναι το απόλυτο ΜΗ-δεδομένο.\nΟ άνθρωπος είναι ουσιωδώς έλλογο ζώο σημαίνει ότι ο άνθρωπος είναι το ον στο οποίο η ολοκληρία της κοσμικής τάξης μπορεί να φανερωθεί, να αναδυθεί, να αποκαλυφθεί, κατά την διάρθρωσή της, σε ένα συγκεκριμένο σημείο του χώρου και του χρόνου. Η ουσιώδης αυτή ιδιαιτερότητα του ανθρώπου είναι συγκλονιστική. Επάνω των αγγέλων και υπεράνω των καθαρών νόων υπερίσταται η ανθρώπινη ουσία. Διότι ο καθαρός νους νοεί το απόλυτο είναι, νοεί το ον κατά συναίρεση των μεριζόντων ιδιωμάτων του. Ο λόγος όμως λέγει το είναι σε κάθε του έκφραση, το απόλυτο και το φαινόμενο, το ιδεατό και το υλικό, λέγει το ον κατά διαίρεση και διάρθρωση. Ο άνθρωπος συνενώνει τα υπέρτατα και κατώτατα της πραγματικότητας.\nΑπό την φιλοσοφία πήγαμε στην φιλοσοφική ιστορία. (Γιαυτό και το γενικό όνομα των Σεμιναρίων: «Ιστορικοφιλοσοφικού Λόγου»). Ιστορία είναι η διαδικασία πραγμάτωσης της φύσης του ανθρώπου, η Οδός του ανθρώπου προς την οικεία του τελειότητα, η εκδίπλωση και ανέλιξη της ανθρώπινης ουσίας μέσα στον χρόνο. Χρόνος δε είναι η τροπικότητα του είναι που καθιστά δυνατή την επίτευξη του τέλους του όντος, του ανθρώπου στην συγκεκριμένη περίπτωση. Με αυτήν την έννοια ο Χρόνος είναι η δημιουργική αρχή της εγκόσμιας ύπαρξης, του Κόσμου του γίγνεσθαι και των φαινομένων, όπως στον Ιρανικό Ζουρβανισμό και στον (ύστερο) Ορφισμό.\nΠαρακολουθήσαμε στις προηγούμενες συναντήσεις μας την κίνηση αυτή του ανθρώπου προς την «τελική» ολοκλήρωση της φύσης του, μέχρι το τέλος της 2ης χιλιετίας π. Χ. Είδαμε την κατάρρευση του οικουμενικού κεντρικού Συστήματος Ισχύος την εποχή εκείνη. Αναζητήσαμε τις αφορμές, τα αίτια και τον βαθύτερο λόγο αυτής της κατάρρευσης. Θα επανέλθουμε στο ζήτημα γιατι μας διευκολύνει και μας οδηγεί στο επόμενο βήμα μας. Ο ουσιώδης λόγος του Μεγαφαινομένου εκείνου δεν μπορεί να είναι άλλος από την έλλειψη συντέλειας της ανθρώπινης ουσίας την στιγμή ακριβώς που προετοιμάζεται η κυοφορία της Νέας Γέννας, η οποία θα δώσει εν τέλει το τέλος της ανθρώπινης ιστορίας: την τελειότητα της ανθρώπινης ουσίας, το κάλλος του ανθρώπου ως ανθρώπου. Αυτή η Νέα Γέννα της Εποχής του Σιδήρου είναι η συναρπαστική ιστορία του Ελληνισμού, η Ανάδυση του τετελεσμένου Λόγου και η επίτευξη του σκοπού της φύσης του ανθρώπου.\nΤην ιστορία αυτή θα παρακολουθήσουμε φιλοσοφικά όλο το επόμενο διάστημα κατά τον «λόγον» της, κατά το διαρθρωμένο σύστημα του προγράμματος. Ο λόγος θα λέγει τον λόγον της πραγμάτωσης του λόγου στην ιστορία.


Ιδιωτική Οδός: ΡΩΜΑΙΟΚΑΘΟΛΙΚΙΣΜΟΣ ΚΑΙ ΟΙΚΟΥΜΕΝΙΚΗ ΚΙΝΗΣΗ\nΟ φίλος Στέλιος Τσομπανίδης, Λέκτορας στο τμήμα Θεολογίας του Αριστοτελείου Πανεπιστημίου Θεσσαλονίκης, πατρινός και οικουμενικός ταυτόχρονα, είναι ένας από τους σοβαρούς σύγχρονους θεολόγους, ο οποίος έχει εντρυφήσει στο θέμα «Οικουμενισμός και Ορθοδοξία» (διδακτορική διατριβή 1999). Σε κατ’ ιδίαν συζητήσεις μού έλεγε την έκπληξή του για τον όγκο δουλειάς του Οικουμενικού Πατριαρχείου στην υπόθεση του Οικουμενικού διαλόγου. Τα κείμενα που έχουν παραχθεί έχουν πολύ μεγάλη σημασία και θεολογικό βάθος, συμβάλλοντας στην αυτοσυνειδησία της Ορθόδοξης Εκκλησίας σήμερα.\nΠριν λίγο καιρό ξεσηκώθηκαν διάφοροι «εκκλησιαστικοί κύκλοι» στην Ελλάδα λόγω της δήλωσης του Πάπα περί μοναδικότητος της Ρωμαιοκαθολικής Εκκλησίας. Στο βιβλίο του «Η Διακήρυξη DOMINUS IESUS και η Οικουμενική σημασία της» (εκδ. Π.Σ. Πουρναρά, Θεσσαλονίκη 2003) ο Στέλιος Τσομπανίδης, ήδη στην εισαγωγή, λέει ότι η έκδοση της Διακήρυξης και η «Παρατήρηση περί αδελφών Εκκλησιών» (δημοσιοποιήθηκαν το καλοκαίρι του 2000) έγινε από την Ποντιφική Επιτροπή για τη Διδασκαλία της Πίστεως υπό τον τότε Καρδινάλιο Joseph Ratzinger, τον σημερινό Πάπα Βενέδικτο 16ο. Άρα πρόκειται για μια συνεπή τακτική της Ρωμαιοκαθολικής Εκκλησίας, η οποία βέβαια όπως σημειώνει ο Σ. Τσομπανίδης προκάλεσε «ευρύ φάσμα αντιδράσεων, από απλή ανησυχία έως οργή και απογοήτευση σε ολόκληρο τον χριστιανικό κόσμο, που συμμετέχει στην Οικουμενική κίνηση». Αυτήν ακριβώς τη σχέση της Ρωμαιοκαθολικής Εκκλησίας με τη Β’ Βατικανή Σύνοδο, τις άλλες Εκκλησίες και την Οικουμενική κίνηση, αναλύει διεξοδικώς και με νηφαλιότητα στο βιβλίο του ο Σ. Τσομπανίδης.\nΤο τελικό και καίριο συμπέρασμα του συγγραφέα: «Η Ρωμαιοκαθολική Εκκλησία, εάν θέλει να συμβάλει πραγματικά στο διάλογο, πρέπει να απαρνηθεί τη στρογγυλότητα της αυτάρκειας, της αυτοαπολυτοποίησης και την αναζήτηση της πρωτοκαθεδρίας και να γίνει λίθος ζωντανός, λείος, για να εφαρμόσει πάνω στους άλλους. Έτσι θα υπηρετήσει όχι μόνο την υπόθεση της ενότητας των Εκκλησιών, αλλά και την ενότητα της ανθρωπότητας, και πέρα απ’ αυτήν την απελευθέρωση όλης της κτιστής δημιουργίας».\nΝομίζω - παρότι δεν είμαι ειδικός στους θεολογικούς διαχριστιανικούς διαλόγους - ότι ο οικουμενικός διάλογος με την "Ρωμαιοκαθολική εκκλησία" - παπική, πρέπει να πάρει και νέα χαρακτηριστικά. Η κατεύθυνσή τους οφείλει να έχει κυρίως "περιφερειακό χαρακτήρα" προς το Βατικανό, ώστε κάποια στιγμή να αισθανθούν θεολογική πίεση.\nΑν αυτό δεν συμβεί, οι διάλογοι απλά θα έχουν κυρίως επικοινωνιακό και διπλωματικό χαρακτήρα, οπότε ο πιο κερδισμένοι είναι κυρίως οι φορείς της δύναμης και όχι της αλήθειας.\nΥΓ. Ευχαριστούμε Παναγιώτη για τη σύσταση και του βιβλίου.\n12 Φεβρουαρίου 2008 - 8:32 π.μ.\nΈχεις απόλυτο δίκιο manitari tou bounou. Το θέμα των διαλόγων δεν πρέπει να εξαντλείται σε επικοινωνιακού τύπου επαφές. Νομίζω, όμως, ότι τελικά δεν είναι έτσι. Κι αυτό φαίνεται από τα κείμενα. Αν δει κανείς πρόσφατα κείμενα του Οικουμενικού Πατριαρχείου, περί της Ουνίας ή περί της κατάργησης από τον Πάπα Βενέδικτο του τίτλου "Ο Πατριάρχης της Δύσης", θα αντιληφθεί ότι πρόκειται για μια δυναμική θεολογία, η οποία απαντά στις προκλήσεις των καιρών. Ας ελπίσουμε ότι κανείς ορθόδοξος ιεράρχης & θεολόγος, απ' αυτούς που μετέχουν στους διαλόγους, δεν θα προδώσει την πίστη και τη ζωή της Εκκλησίας μας.\nΑυτό είναι το μεγάλο στοίχημα Παναγιώτη.\nΚαι σε αυτό το στοίχημα να ευχηθούμε το συνετό και παραδοσιακό ρόλο και του Προέδρου της Ι.Σ. της ελλαδικής Εκκλησίας περιστοιχιζόμενου όχι μόνο από τους Ιεράρχες συνοδικά, αλλά και από το Λαό του Θού σύμπαντα...\n12 Φεβρουαρίου 2008 - 5:56 μ.μ.\nΑΓΑΠΗΤΕ Κ. ΑΝΔΡΙΟΠΟΥΛΕ ΕΧΩ ΜΙΑ ΕΡΩΤΗΣΗ. ΕΧΟΥΝ ΔΙΚΑΙΩΜΑ ΟΙ ΠΑΠΙΚΟΙ ΝΑ ΑΠΟΚΑΛΟΥΝΤΑΙ "ΕΚΚΛΑΗΣΙΑ"?ΚΑΙ ΑΝ ΝΑΙ (ΠΟΥ ΔΙΑΦΩΝΩ)ΤΟΤΕ ΕΜΕΙΣ ΟΙ ΟΡΘΟΔΟΞΟΙ ΤΙ ΕΙΜΑΣΤΕ? ΔΕΝ ΕΙΜΑΣΤΕ ΕΚΚΛΗΣΙΑ? ΠΟΣΕΣ ΕΚΚΛΗΣΙΕΣ ΥΠΑΡΧΟΥΝ? ΜΗΠΩΣ ΕΙΜΑΣΤΕ ΥΠΟΣΤΗΡΙΚΤΕΣ ΤΗΣ ΘΕΩΡΙΑΣ ΤΩΝ ΚΛΑΔΩΝ????ΟΤΙ ΔΗΛ. ΟΛΟΙ ΕΧΟΥΜΕ ΑΛΗΘΕΙΕΣ???? ΕΝΑ ΣΧΟΛΙΟ. ΕΥΧΑΡΙΣΤΩ......\n13 Φεβρουαρίου 2008 - 9:30 π.μ.\nΘΕΛΩ ΝΑ ΡΩΤΗΣΩ ΕΠΕΙΔΗ ΕΙΜΑΙ ΚΑΙΝΟΥΡΓΙΟΣ ΣΤΗΝ ΣΕΛΙΔΑ ΣΑΣ. ΠΟΥ ΜΠΟΡΩ ΝΑ ΛΕΩ ΤΗΝ ΓΝΩΜΗ ΜΟΥ ΓΙΑ ΘΕΜΑΤΑ ΠΟΥ ΔΕΝ ΕΧΟΥΝ ΣΧΕΣΗ ΜΕ ΤΑ ΑΝΑΡΤΗΜΕΝΑ ΚΕΙΜΕΝΑ. ΕΥΧΑΡΙΣΤΩ. ΨΑΛΤΗΣ........\n13 Φεβρουαρίου 2008 - 9:35 π.μ.\nΜπορείς σε οποιοδήποτε θέμα να αφήνεις το σχόλιό σου. Ελπίζω να ανοίξεις μια κουβέντα και για τα ψαλτικά. Καλημέρα!\n13 Φεβρουαρίου 2008 - 9:44 π.μ.\nΑΓΠΗΤΕ ΠΑΝΑΓΙΩΤΗ ΟΝΤΩΣ ΕΧΩ ΝΑ ΚΑΝΩ ΕΝΑ ΣΧΟΛΙΟ......... ΓΙΑΤΙ ΔΕΝ ΑΝΑΛΑΜΒΑΝΕΤΑΙ ΕΝΑ ΨΑΛΤΗΡΙ???ΓΝΩΡΙΖΩ ΤΩΝ ΔΙΩΓΜΟ ΣΑΣ ΑΠΟ ΤΗ Ι.Μ. ΓΗΡΟΚΟΜΕΙΟΥ ΑΛΛΑ ΑΥΤΟ ΔΕΝ ΝΟΜΙΖΩ ΟΤΙ ΘΑ ΕΙΝΑΙ ΠΡΟΒΛΗΜΑ ΝΑ ΑΝΑΛΑΒΕΤΕ ΕΝΑ ΑΛΛΟ ΑΝΑΛΟΓΙΟ........ΠΑΝΤΩΣ ΘΑ ΗΤΑΝ ΧΑΡΑ ΜΟΥ ΝΑ ΣΑΣ ΑΚΟΥΓΑ ΚΑΙ ΠΑΛΙ ΝΑ ΨΕΛΝΕΤΕ...... ΕΥΧΑΡΙΣΤΩ..... ΨΑΛΤΗΣ.....\n13 Φεβρουαρίου 2008 - 9:49 π.μ.\nΤΟ ΣΧΟΛΙΟ ΜΕ ΤΗΝ ΘΕΩΡΙΑ ΤΩΝ ΚΛΑΔΩΝ ΗΤΑΝ ΤΟΥ" ΨΑΛΤΗ" ΑΠΛΩΣ ΞΕΧΑΣΑ ΝΑ ΥΠΟΓΡΑΨΩ.....ΠΕΡΙΜΕΝΩ ΕΝΑ ΣΧΟΛΙΟ...... ΨΑΛΤΗΣ.....\n13 Φεβρουαρίου 2008 - 9:51 π.μ.\nΤο τι είναι Εκκλησία είναι ένα μεγάλο θέμα, που κι εμείς οι Ορθόδοξοι δεν μπορούμε με σαφήνεια να διατυπώσουμε. Πιστεύουμε στην Εκκλησία όπως την ομολογούμε στο Σύμβολο της Πίστεως. Κάτι που δεν γνωρίζουμε ίσως καλά είναι το του Μ. Αθανασίου: "Η Εκκλησία πρότερον κτισθείσα, μετά ταύτα γεννάται εκ Θεού". Αν, λοιπόν, η Εκκλησία προϋπήρχε πάντοτε στον ανάρχως προϋπάρχοντα αιώνιο Λόγο του Θεού, τότε αντιλαμβάνεται κανείς ότι η Εκκλησία προϋπάρχει των Αγγέλων, ο δε Χριστός "πρωτότοκος"! Χρειαζόμαστε, λοιπόν, σπουδή στην θεολογία μας. Γιατί, αλλιώς, μιλάμε με αφορισμούς και στερεότυπα που δεν ωφελούν.\n13 Φεβρουαρίου 2008 - 10:25 π.μ.\nΣ' ευχαριστώ για την αγάπη σου. Ο "διωγμός" μου από το Γηροκομειό έγινε για λόγους αλλοτρίους της όποιας ψαλτικής μου ικανότητας. Κατηγορήθηκα ως "υποταχθείς στον Πάπα"!! Εγώ που αρνήθηκα υποτροφία του Βατικανού! Συμβαίνουν αυτά. Όταν λέω ή κάνω κάτι γνωρίζω εκ προοιμίου τις ...συνέπειες του νόμου. Δε νομίζω ότι υπάρχει κληρικός στην Μητρόπολη που θα τολμήσει να με προσλάβει ως ψάλτη στο ναό του. Για μια τρομοκρατία ζούμε άλλωστε. Ευτυχώς δεν είμαι "ψαλτόλυσσα", κατά το κοινώς λεγόμενον, και δεν ύποφέρω από σύνδρομο στέρησης. Το πολύ ενδιαφέρον στην περίπτωσή μου είναι η ένοχη σιωπή της τοπικής Εκκλησίας. Ούτε λέξη! Να 'ναι καλά όλοι τους. Θα ασκήσω όμως το δικαίωμα στην ελεύθερη έκφραση γιατί η Εκκλησία μας είναι ελευθέρα και ζώσα! Αν έχουν αποφασίσει να είναι ήδη νεκροί... Δικό τους θέμα.\n13 Φεβρουαρίου 2008 - 10:37 π.μ.\nΝΟΜΙΖΩ-ΣΕ ΣΧΕΣΗ ΜΕ ΤΑ ΠΕΡΙ ΕΚΚΛΗΣΙΑΣ ΚΑΙ ΠΑΠΙΚΩΝ- ΟΤΙ ΓΙΑ ΜΑΣ ΤΟΥΣ ΜΗ ΕΙΔΙΚΟΥΣ ΜΑΛΛΟΝ ΕΙΝΑΙ ΠΡΩΤΕΥΟΝ ΤΟ ΝΑ ΑΡΝΟΥΜΑΣΤΕ ΝΑ ΡΙΧΝΕΤΑΙ ΛΑΣΠΗ ΣΕ ΟΠΟΙΟΝΔΗΠΟΤΕ "ΜΗ ΟΡΘΟΔΟΞΟ". ΕΚΤΟΣ ΚΑΙ ΑΝ ΚΑΠΟΙΟΙ(ΙΣΩΣ ΚΑΙ ΙΕΡΟΚΗΡΥΚΕΣ.....) ΤΑΥΤΙΖΟΥΝ ΤΟΥΣ ΕΑΥΤΟΥΣ ΤΟΥΣ ΜΕ ΤΙΣ ΑΠΟΨΕΙΣ ΤΩΝ ΣΧΙΣΜΑΤΙΚΩΝ Γ.Ο.Χ.(ΠΕΡΙ ΠΑΠΙΣΜΟΥ, Κ.Λ.Π). Η ΕΚΤΟΣ ΚΑΙ ΑΝ ΚΑΤΑ ΒΑΘΟΣ ΘΕΛΟΥΜΕ ΝΑ "ΤΑΛΙΜΠΑΝΙΖΟΥΜΕ" ΟΠΩΣ ΑΥΤΟΙ ΟΙ Γ.Ο.Χ. ΚΑΙ ΔΥΣΤΥΧΩΣ ΣΤΗΝ ΠΟΛΗ ΜΑΣ ΣΤΟΥΣ ΛΕΓΟΜΕΝΟΥΣ "ΘΡΗΣΚΕΥΑΜΕΝΟΥΣ" Η ΑΛΛΙΩΣ ΣΟΥΠΕΡΟΡΘΟΔΟΞΟΥΣ ΚΥΚΛΟΥΣ ΕΠΙΚΡΑΤΕΙ ΕΝΑ ΣΥΝΕΙΔΗΣΙΑΚΟ ΔΙΛΗΜΜΑ:"ΟΙ ΠΑΛΑΙΟΗΜΕΡΟΛΟΓΙΤΕΣ ΕΙΝΑΙ ΚΑΛΥΤΕΡΟΙ ΧΡΙΣΤΙΑΝΟΙ ΑΠΟ ΕΜΑΣ..." ΑΛΛΑ Η ΟΡΘΟΔΟΞΙΑ ΔΕΝ ΕΙΝΑΙ ΣΥΝΗΘΕΙΑ, ΕΙΝΑΙ ΑΓΩΝΙΣΜΑ, ΚΑΘΑΡΗ ΣΧΟΙΝΟΒΑΣΙΑ! ΕΙΝΑΙ ΑΚΟΜΑ, ΝΟΜΙΖΩ, ΦΟΒΕΡΟ ΠΡΑΓΜΑ ΤΟ ΝΑ ΑΡΝΕΙΤΑΙ ΕΝΑΣ ΙΕΡΟΚΗΡΥΚΑΣ ΤΟ ΡΟΛΟ ΤΟΥ ΑΓΙΟΥ ΠΝΕΥΜΑΤΟΣ ΣΤΗ ΖΩΗ ΤΗΣ ΕΚΚΛΗΣΙΑΣ(ΕΝΝΟΩ ΟΤΙ ΤΟ ΑΓ.ΠΝΕΥΜΑ ΕΧΕΙ ΤΗ ΔΥΝΑΜΗ ΝΑ ΕΝΩΣΕΙ ΣΕ ΕΝΑ ΤΑ ΕΠΙ ΜΕΡΟΥΣ ΧΡΙΣΤΙΑΝΙΚΑ ΔΟΓΜΑΤΑ ΚΑΙ ΟΜΟΛΟΓΙΕΣ).\nαν θελεουμε να διατηρηθει η σοβαροτητα της σελιδας καλο ειναι να μην ξανα αναφερουμε την λεξη "παλαιοημερολογητες" οχι για καποιον αλλον λογω αλλα γιατι ειναι ανοησια να ασχολειται κανεισ με αυτη την μικρη ανυπαρκτη φανατικοι και ανοητη ομαδα περιθωριακων ατομων.....δεν νομιζω οτι υπαρχει λογος καν να του σαναφερουμε......δεν εχω κατι με τους ανθρωπους αλλα προσωπικη μου γνωμη ειναι 5αουραιοι ειναι αυτοι που κοροϊδευουν τους υπολοιπους και αυτοι σαν ηλιθιοι τους ακολουθουν........για αυτο δεν ειναι τυχαιο οτι οσοι ανηκουν στουσ σχισματικους εν ελλαδι παλαιοημερολογητες ειναι κυριως χαμηλου μορφωτικου επιπεδου.......\nκ.Ανδριοπουλε ενα σχολιο για την υποθεση των παλαιοημερολογητων εν ελλαδι..... να εισαι καλα......\n13 Φεβρουαρίου 2008 - 3:51 μ.μ.\nΔεν έχω να κάνω κάποιο ιδιαίτερο σχόλιο. Παραπέμπω εσένα και όποιον άλλον θέλει να εξετάσει το φαινόμενο των Παλαιοημερολογητών, στην διδακτορική διατριβή του μακαριστού Αρχιεπισκόπου Χριστόδουλου:"Ιστορική και Κανονική Θεώρησις του Παλαιοημερολογητικού ζητήματος κατά τε την γένεσιν και την εξέλιξιν αυτού εν Ελλάδι". Κάποια αποσπάσματα μπορεί να διαβάσει ο καθείς στο site www.ecclesia.gr\n13 Φεβρουαρίου 2008 - 4:03 μ.μ.\nΕΥΧΑΡΙΣΤΟΥΜΕ..... ΟΜΩΣ ΘΑ ΗΘΕΛΑ ΚΑΙ ΤΗΝ ΠΡΟΣΩΠΙΚΗ ΣΟΥ ΓΝΩΜΗ... ΤΗΝ ΓΝΩΜΗ ΤΟΥ ΑΡΧΙΕΠΙΣΚΟΠΟΥ ΜΕΣΑ ΑΠΟ ΤΗΝ ΔΙΔΑΚΤΟΡΙΚΗ ΤΟΥ ΤΗΝ ΞΕΡΟΥΜΕ.... ΤΗΝ ΔΙΚΗ ΣΟΥ ΔΕΝ ΞΕΡΩ ΚΑΙ ΜΕ ΕΝΔΙΑΦΕΡΕΙ ΝΑ ΤΗΝ ΜΑΘΩ..... ΑΝ ΘΕΣ ΦΥΣΙΚΑ........ ΝΑ ΕΙΣΑΙ ΚΑΛΑ...........\nΟΣΟΝ ΑΦΟΡΑ ΓΙΑ ΤΩΝ ΔΙΩΓΜΟ ΣΟΥ ΑΠΟ ΤΟ ΑΝΑΛΟΓΙΟ ΣΟΥ ΕΧΕΙΣ ΔΙΚΙΟ..... ΟΣΟΝ ΑΦΟΡΑ ΤΟ ΝΑ ΑΣΚΗΣΕΙΣ ΤΟ ΔΙΚΑΙΩΜΑ ΤΗΣ ΕΛΕΥΘΕΡΗΣ ΕΚΦΡΑΣΗΣ ΜΕΣΑ ΣΤΗΝ ΕΚΚΛΗΣΙΑ ΚΑΙ ΠΑΛΙ ΔΙΚΙΟ ΕΧΕΙΣ ΑΛΛΑ ΝΑ ΤΟ ΑΣΚΗΣΕΙΣ ΕΝ ΑΓΑΠΗ ΚΑΙ ΣΥΓΧΩΡΗΤΙΚΟΤΗΤΑ ΠΡΟΣ ΣΤΟΥΣ ΑΔΕΛΦΟΥΣ ΣΟΥ........ΧΑΙΡΕ ΕΝ ΚΥΡΙΩ ΠΑΝΤΟΤΕ..........\n13 Φεβρουαρίου 2008 - 4:35 μ.μ.\nΝομίζω ότι η μέχρι τώρα δημόσια στάση μου, φίλε μου, έχει δείξει εύγλωττα ότι είμαι τελείως αντίθετος στους Παλαιοημερολογίτες και τους φίλους αυτών. Πέρα από τα Εκκλησιολογικά, που είναι και το μείζον, δεν μπορώ να δεχθώ τον φανατισμό που εκπέμπουν. Τον οποίον μιμούνται και πολλοί ...δικοί μας. Η εκμετάλλευση της πίστης των αφελών είναι επίσης ένα σπουδαίο θέμα. Η Εκκλησία πρέπει να διαπλάθει ελεύθερους ανθρώπους, όχι αχυρανθρώπους.\nσε ευχαριστω. με καλυψες....να εισαι καλα......το 10....\n13 Φεβρουαρίου 2008 - 4:55 μ.μ.\nΤο θέμα δεν είναι το δίκιο μου, αλλά η στάση των ιθυνόντων της τοπικής Εκκλησίας σε ζητήματα ουσίας, που έθιξα, μαζί και άλλοι συμπολίτες και απάντηση δεν υπήρξε ποτέ: 1.Πρέπει να γίνονται ιατρικές διαλέξεις μέσα στο ναό;\n2. Δεχόμαστε ότι ο Πάπας είναι ομοφυλόφιλος και κατακεραυνώνουμε συνεχώς τους Καθολικούς; 3. Ο μακαριστός Αρχιεπίσκοπος πέθανε επειδή πήγε στον Πάπα; 4. Ισχύει ή όχι ο αφορισμός του Ν. Σωτηρόπουλου από Μείζονα και Υπερτελή Σύνοδο; Και άλλα πολλά...\nΆκρα του τάφου σιωπή... Δώσε εσύ την ερμηνεία γιατί...\n13 Φεβρουαρίου 2008 - 4:56 μ.μ.\nΓΑΙΤΙ ΕΙΝΑΙ ΚΟΤΕΣ .......... ΤΟ 10..\n14 Φεβρουαρίου 2008 - 9:09 π.μ.\nΤΩΡΑ ΠΟΥ ΒΛΕΠΩ ΓΙΑ ΑΦΟΡΙΣΜΟ.... ΤΕΛΙΚΑ ΤΙ ΓΙΝΕΤΑΙ???ΟΤΑΝ ΑΦΟΡΙΖΕΤΑΙ ΚΑΠΟΙΟΣ ΟΠΩΣ Ο ΣΩΤΗΡΟΠΟΥΛΟΣ Ο ΑΦΟΡΙΣΜΟΣ ΤΟΥ ΙΣΧΥΕΙ ΣΤΗΝ ΔΙΚΑΙΟΔΟΣΙΑ ΤΟΥ ΠΑΤΡΙΑΡΧΕΙΟΥ Η ΣΕ ΟΛΟ ΤΟΝ ΚΟΣΜΟ????ΠΕΙΤΕ ΜΟΥ ΓΙΑ ΝΑ ΞΕΡΩ....ΓΙΑΤΙ ΗΜΟΥΝ ΠΑΡΩΝ ΟΤΑΝ ΕΜΠΟΔΕΣΕΣ ΤΟΝ ΑΝΑΘΕΜΑΤΙΣΜΕΝΟ ΣΩΤΗΡΟΠΟΥΛΟ ΝΑ ΚΟΙΝΩΝΗΣΕΙ ΚΑΙ ΜΑΛΙΣΤΑ ΑΚΟΥΣΑ ΜΕΣΑ ΣΤΟ ΙΕΡΟ ΜΕΤΑ ΤΟ ΔΙ ΕΥΧΩΝ ΒΡΙΣΙΕΣ ΝΑ ΞΕΣΤΟΜΙΖΟΝΤΑΙ ΑΠΟ ΤΟ ΣΤΟΜΑ ΤΟΥ ΑΦΟΡΙΣΜΕΝΟΥ ΕΝΑΝΤΙΟΝ ΤΟΥ ΑΝΔΡΙΟΠΟΥΛΟΥ..........ΜΠΟΡΕΙΤΕ ΝΑ ΜΟΥ ΠΕΙΤΕ ΤΙ ΓΙΝΕΤΑΙ ΜΕ ΤΟΝ ΑΦΟΡΙΣΜΟ ΤΟΥ ΣΩΤΗΡΟΠΟΥΛΟΥ? ΚΑΙ ΓΙΑΤΙ Η ΜΗΤΡΟΠΟΛΗ ΔΕΝ ΠΑΙΡΝΕΙ ΜΙΑ ΣΤΑΣΗ????ΓΙΑΤΙ ΔΕΝ ΒΓΑΖΕΙ ΜΙΑ ΕΓΚΥΚΛΙΟ ΠΟΥ ΝΑ ΛΕΕΙ ΟΤΙ ΑΥΤΟΣ Ο ΑΝΘΡΩΠΟΣ ΑΠΑΓΟΡΕΥΕΤΑΙ ΝΑ ΚΟΙΝΩΝΕΙ...... ΜΗΠΩΣ ΓΙΑΤΙ Ο ΜΗΤΡΟΠΟΛΙΤΗΣ ΜΑΣ ΗΤΑΝ ΠΙΣΤΟ ΤΕΚΝΟ ΤΟΥ ΜΑΚΑΡΙΣΤΟΥ ΑΡΧΙΕΠΙΣΚΟΠΟΥ ΠΟΥ ΑΥΤΟΣ ΗΤΑΝ ΣΕ ΠΟΛΕΜΟ ΜΕ ΤΟΝ ΠΑΤΡΙΑΡΧΗ???????????????????????????????????????????? .......................ΑΡΑΧΝΟΥΦΑΝΤΟΣ..........\n14 Φεβρουαρίου 2008 - 10:12 π.μ.\nΝα βάλουμε τα πράγματα σε μια τάξη. Ο Ν.Σωτηρόπουλος ήλθε δύο συνεχόμενες φορές στη Μονή Γηροκομείου (Σαββατοκύριακο) εκκλησιάστηκε και κοινώνησε ακωλύτως. Είναι ψέμα ότι τον εμπόδισα! Διότι την ευθύνη την έχουν οι ιερείς για την Θεία Μετάληψη. Απλώς στο τέλος της Θείας Λειτουργίας της Κυριακής, ενώ είχε τελειώσει και η διανομή του αντιδώρου τον πλησίασα και πολύ ήρεμα του υπενθύμισα το επιτίμιο που τού έχει επιβληθεί, διότι ο ίδιος και οι συν αυτώ κάνουν ό,τι μπορούν για να αποδείξουν ότι δεν ισχύει. Τότε εθυμώθη λίαν και ενώ άρχισε τις κατάρες εγώ έφυγα, διότι δεν υπήρχε δυνατότητα επικοινωνίας. Ο Ν.Σωτηρόπουλος έχει αφοριστεί από Μείζονα και Υπερτελή Σύνοδο και τον αφορισμό του υπέγραψε και η Εκκλησία της Ελλάδος, η οποία ακόμα δεν έχει αναλάβει καμία πρωτοβουλία για την άρση του. Η Μητρόπολις εδώ, αλλά και σε άλλες περιοχές, δεν μιλάει γιατί φοβούνται ιερείς και αρχιερείς το στόμα του Σωτηρόπουλου και των οπαδών του. Όσοι δεν συμφωνούν με τον αφορισμό του δεν μιλούν δημοσίως γιατί φοβούνται την επίσημη Εκκλησία, κυρίως οι κληρικοί. Όπως καταλαβαίνεις φίλε μου τραγέλαφος! Το ερώτημα που θέτω είναι: Εφ' όσον ισχύει ο οιοσδήποτε αφορισμός δεν πρέπει η Εκκλησία να τον εφαρμόζει; Αν πάρεις απάντηση πες μου κι εμέ σε παρακαλώ.\n14 Φεβρουαρίου 2008 - 3:27 μ.μ.\nΚΑΤΙ ΑΛΛΟ. ΕΧΩ ΔΙΚΑΙΩΜΑ ΕΓΩ ΠΟΥ ΒΡΙΣΚΟΜΑΙ ΜΕΣΑ ΣΤΗΝ ΕΚΚΛΗΣΙΑ ΝΑ ΤΟΝ ΕΜΠΟΔΙΣΩ ΝΑ ΚΟΙΝΩΝΗΣΕΙ????? ΑΡΑΧΝΟΥΦΑΝΤΟΣ.......\n14 Φεβρουαρίου 2008 - 3:42 μ.μ.\nΟι ιερείς είναι αρμόδιοι προς τούτο. Γι' αυτό κι εγώ δεν παρενέβην στη Θεία Μετάληψη. Σημειώνω όμως: Υπάρχουν ιερείς οι οποίοι δεν κοινωνούν κάποιους πιστούς επικαλούμενοι πνευματικούς ή άλλους "ηθικιστικούς" λόγους. Δεν κοινωνούν ετεροδόξους και καλώς ποιούν φυσικά. Κοινωνούν όμως τον Ν. Σωτηρόπουλο, καίτοι αφορισμένον υπό Μείζονος Συνόδου, χωρίς στη συνέχεια να τον υπερασπίζονται δημόσια στο αίτημά του για άρση του αφορισμού. Άρα;\n14 Φεβρουαρίου 2008 - 5:25 μ.μ.\nΑΣΤΑ ΝΑ ΠΑΝΕ......Ο ΚΑΘΕΝΑΣ ΚΑΝΕΙ ΟΤΙ ΓΟΥΣΤΑΡΕΙ........ΜΟΝΟ Η ΟΡΘΟΔΟΞΙΑ ΤΟ ΠΡΟΣΦΕΡΙ ΑΥΤΟ ΤΟ "ΠΡΟΝΟΜΙΟ".............. .......................ΤΟ10..........\n14 Φεβρουαρίου 2008 - 6:10 μ.μ.\nΧαίρομαι για τη θέση σου για τον Ν. Σωτηρόπουλο και θέλω να πω -έτσι για την ιστορία- τα εξής:\nΉμουν διάκος όταν ήλθε να κοινωνήσει μια Κυριακή στο Γηροκομειό (ήταν λίγος καιρός μετά τον αφορισμό του). Του είπα:\n-Δεν μπορώ να σας κοινωνήσω.\n-Γιατί; Έχεις κάποιο χαρτί που στο απαγορεύει;\n-Σας παρακαλώ μη με φέρνετε σε δύσκολη θέση. Δεν μπορώ να σας κοινωνήσω.\nΔεν υποχωρούσε, ο κόσμος περίμενε και τελικά του λέω:\n-Μόνο αν μου πει ο ιερέας να σας κοινωνήσω θα το κάνω (επειδή ως διάκος δεν ήξερα αν μπορούσα να επιμείνω στην πρωτοβουλία μου).\nΟ π. Χριστοφόρος ήταν από δεξιά μου και κοινωνούσε κι αυτός τον κόσμο. Αντιλαμβανόμενος ότι εγώ δεν τον κοινωνούσα, του φώναξε να πάει προς τα εκεί και τον κοινώνησε, επευφημούμενος από χειροκροτήματα.\nΜου κάνει εντύπωση όμως που μετά από τόσα χρόνια (15) ο Ν. Σωτηρόπουλος συνεχίζει να κοινωνεί!\n"...φοβούνται ιερείς και αρχιερείς το στόμα του Σωτηρόπουλου και των οπαδών του...".\nΣυμφωνώ, αλλά μια τέτοια στάση υποκρισίας δεν είναι χαρακτηριστικό της αληθινής Εκκλησίας.\n2 Νοεμβρίου 2008 - 1:36 μ.μ.


Tornos News | Trivago | Tουρισμός: Ποιες τεχνολογίες θα κυριαρχήσουν το 2020 στα ξενοδοχεία\nTornosNews.gr 06.12.2019 | 12:57\nΟ κλάδος της φιλοξενίας αναπτύσσεται συνεχώς και γίνεται ολοένα και πιο ανταγωνιστικός. Καθώς διαμορφώνεται διαρκώς από αναδυόμενες τεχνολογίες και από τις αυξανόμενες προσδοκίες των πελατών, είναι σημαντικό τα ξενοδοχεία να συμβαδίζουν με τις τελευταίες τάσεις. Η Trivago κατέγραψε τις τάσεις του κλάδου της φιλοξενίας για το 2020, ώστε να βοηθήσει τον ξενοδόχο να κάνει τον προγραμματισμό του για το επόμενο έτος.\nΔιαβάστε στη συνέχεια τις τεχνολογίες που αναμένεται ότι θα αφήσουν το στίγμα τους στον κλάδο της φιλοξενίας το 2020:\n1. Οι ψηφιακές τεχνολογίες θα συνεχίσουν να μετασχηματίζουν την εμπειρία του πελάτη\nΔεν προκαλεί έκπληξη το γεγονός ότι το μέλλον του κλάδου της φιλοξενίας θα κυριαρχείται από τις ψηφιακές τεχνολογίες. Όπως και τα τελευταία χρόνια, οι κινητές συσκευές θα εξακολουθούν να επηρεάζουν τον κλάδο, μαζί με άλλες επαναστατικές τεχνολογίες τις οποίες πολυάριθμες εμπορικές επωνυμίες συνεχίζουν να ενσωματώνουν στις παροχές τους προς τους πελάτες.\nΑκολουθούν οι τεχνολογίες που αναμένεται ότι θα αφήσουν το στίγμα τους στον κλάδο της φιλοξενίας το 2020:\nΤο Διαδίκτυο των πραγμάτων (IoT) είναι μία από τις μεγαλύτερες τάσεις αναδυόμενης τεχνολογίας στον κόσμο της φιλοξενίας. Όχι μόνο το προσωπικό είναι σε θέση να παρακολουθεί και να διαχειρίζεται πολύτιμους πόρους εντός του ξενοδοχείου, αλλά και οι δυνατότητες του Έξυπνου Ξενοδοχείου επιτρέπουν στους πελάτες και στο προσωπικό να ρυθμίζουν καλύτερα την κατανάλωση ενέργειας και να υποστηρίζουν πρωτοβουλίες για την προστασία του περιβάλλοντος και τη βιωσιμότητα.\nΕξάλλου, η Cognizant επιβεβαιώνει ότι το Διαδίκτυο των πραγμάτων μπορεί να αυξήσει τα έσοδα ενός ξενοδοχείου. Στη μελέτη της με τίτλο Hospitality in the Digital Era, αναφέρει ότι «Πολυάριθμοι ξενοδόχοι που επενδύουν στην επικοινωνία μέσω κινητών συσκευών αναμένουν ότι οι πελάτες θα χρησιμοποιήσουν κινητές συσκευές όχι μόνο για την επιλογή και την πληρωμή του δωματίου, αλλά και ως κλειδί για την πρόσβαση σε παροχές, όπως οι πισίνες και τα σπα». Επιπλέον, με την τεχνολογία ειδοποιήσεων που λειτουργεί μέσω του Διαδικτύου των πραγμάτων αποστέλλονται στα smartphone των πελατών προσφορές σε πραγματικό χρόνο, ενθαρρύνοντας έτσι την πραγματοποίηση περαιτέρω πωλήσεων.\nH τεχνητή νοημοσύνη\nΆλλη μία τεχνολογία με την οποία πειραματίζονται πολλοί ξενοδόχοι είναι η τεχνητή νοημοσύνη. Η τεχνητή νοημοσύνη βοηθά τους ξενοδόχους να αλληλεπιδρούν με τους πελάτες με πολλούς τρόπους. Από τη χρήση chatbot τεχνητής νοημοσύνης έως τη χρήση ρομπότ στα γκισέ check-in των ξενοδοχείων ή για το room service, τα ξενοδοχεία κατευθύνονται προς την πελατοκεντρική φιλοξενία.\nΗ Oracle Hospitality, αναφερόμενη στην αξία των συσκευών με δυνατότητες τεχνητής νοημοσύνης στα ξενοδοχειακά περιβάλλοντα, επισημαίνει: «Κάτι περισσότερο από μια υπόσχεση, η τεχνητή νοημοσύνη έχει αποδειχθεί ότι μειώνει κατακόρυφα την ανάγκη για ανθρώπινη υποστήριξη σε ό,τι αφορά τη διαχείριση και επίλυση προβλημάτων που προκύπτουν συνήθως κατά τη διαμονή ενός πελάτη.»\nΗ εικονική πραγματικότητα χρησιμοποιείται από ξενοδόχους για τον συνδυασμό του ψηφιακού και του συμβατικού κόσμου με στόχο τη δημιουργία ενός καθηλωτικού κόσμου για τους πελάτες τους. Όχι μόνο καθιστά πιο απρόσκοπτη την ταξιδιωτική εμπειρία για τον πελάτη, αλλά τον ψυχαγωγεί κιόλας, με αποτέλεσμα οι εμπειρίες εικονικής πραγματικότητας να είναι πολύ δημοφιλείς. Σύμφωνα με την Adobe Digital Insights, «Τουλάχιστον οκτώ από τα μεγαλύτερα ξενοδοχεία έχουν θέσει σε δοκιμή κάποιου είδους εμπειρία εικονικής πραγματικότητας».\nΚαι αυτή η τάση αναμένεται να αναπτυχθεί, καθώς ξενοδοχεία ανά τον κόσμο αναζητούν ποικίλους τρόπους ενσωμάτωσης της εικονικής πραγματικότητας στην εμπειρία των πελατών τους. Ορισμένοι από αυτούς τους τρόπους είναι η πραγματοποίηση εικονικών περιηγήσεων τοποθετώντας τους χρήστες σε προσομοίωση του ξενοδοχείου και παρέχοντάς τους εμπειρίες εικονικής πραγματικότητας με τη μορφή αφηγήσεων στα δωμάτια.\nΗ αναγνώριση προσώπου είναι ένα σύστημα που χρησιμοποιείται ευρέως στα αεροδρόμια και βρίσκει πλέον τον δρόμο της στα ξενοδοχεία. Συμβάλλει στην επιτάχυνση της διαδικασίας check-in και αρέσει ιδιαιτέρως στους τακτικούς και τους business ταξιδιώτες. Ωστόσο, αυτό το σύστημα έχει περιορισμούς σε ό,τι αφορά τους κανονισμούς προστασίας δεδομένων. Εάν σκοπεύετε να ενσωματώσετε τεχνολογία αναγνώρισης προσώπου στο ξενοδοχείο σας, θα πρέπει πρώτα να ελέγξετε τους νόμους προστασίας δεδομένων που ισχύουν στην περιοχή σας.\n2. Τα ξενοδοχεία θα καθορίσουν τον online χαρακτήρα τους\nΧάρη στην αυξημένη κοινωνική δικτύωση μεταξύ των καταναλωτών και την επιρροή των ιστοσελίδων των μέσων κοινωνικής δικτύωσης, έχει καταστεί επιχειρηματική αναγκαιότητα για τα ξενοδοχεία να αποκτήσουν παρουσία στα μέσα κοινωνικής δικτύωσης. Για να προλαβαίνουν τους καταναλωτές τους, τα ξενοδοχεία θα πρέπει συνεχώς να δημοσιεύουν κατάλληλο περιεχόμενο και να ξεχωρίζουν από τους ανταγωνιστές τους. Εκτός αυτού, θα πρέπει να διαθέτουν εξειδικευμένες ομάδες που θα παρακολουθούν σε καθημερινή βάση τις κριτικές στα μέσα κοινωνικής δικτύωσης και θα διασφαλίζουν την άμεση ανταπόκριση σε τυχόν ζητήματα και σχόλια των πελατών.\nΠέρα από τις παραπάνω πρωτοβουλίες, κατά το επόμενο έτος εμπορικές επωνυμίες του κλάδου της φιλοξενίας αναμένεται να κάνουν την εμφάνισή τους και να καθορίσουν τη δική τους online προσωπικότητα για βελτιωμένη επικοινωνία.\nΟλοένα και περισσότερες εμπορικές επωνυμίες θα επιχειρήσουν να μην πωλούν απλώς ένα δωμάτιο, αλλά μια ιστορία: μια ιστορία που δημιουργεί συναίσθημα.\nΤα ξενοδοχεία χρειάζονται αξιομνημόνευτο περιεχόμενο με την επωνυμία τους, ώστε να αφηγηθούν μια ιστορία με αποτελεσματικότητα και αντίκτυπο. Ένα παράδειγμα τέτοιου περιεχομένου είναι η κοινοποίηση των εμπειριών από ανθρώπους που διαμένουν στο ξενοδοχείο, επικεντρώνοντας στη διακόσμηση, τις γαστριμαργικές απολαύσεις και τις παροχές. Άλλη μια εύκολα υλοποιήσιμη λύση είναι η διαμόρφωση γύρω από το κατάλυμα πολλαπλών σκηνικών που προσφέρονται για δημοσίευση στο Instagram ή κοινωνικών χώρων που ενθαρρύνουν τη λήψη φωτογραφιών, με σχετικό hashtag.\n3. Οι ταξιδιώτες θα αναζητούν πολιτισμικά καθηλωτικές εμπειρίες\nΤο ενδιαφέρον των καταναλωτών μετατοπίζεται και ο σημερινός ταξιδιώτης αποζητεί εμπειρίες αντί για αγαθά και παροχές. Πράγματι, ποσοστό 67% των ταξιδιωτών υψηλού εισοδήματος θα προτιμούσαν να δαπανήσουν τα χρήματά τους σε δραστηριότητες παρά σε ένα καλύτερο δωμάτιο ξενοδοχείου, όπως επισημαίνει η Skift.\nΤα τελευταία χρόνια, είδαμε την άνοδο των καταλυμάτων που απευθύνονται σε εξειδικευμένα μερίδια της αγοράς. Στην προσπάθειά τους να προσελκύσουν ταξιδιώτες προσφέροντας μοναδικές εμπειρίες πελατών, τα ξενοδοχεία μετατράπηκαν σε εγκαταστάσεις παροχών για εξειδικευμένα τμήματα της αγοράς. Προσφέρουν πλέον ειδικές υπηρεσίες, όπως χαλαρωτικές αποδράσεις, θεραπείες ευεξίας, περιπετειώδεις διακοπές κ.λπ.\nΤο 2020 θα σημειωθεί ιδιαίτερη αύξηση στον αριθμό των πελατών που επιζητούν μοναδικές τοπικές εμπειρίες. Για να επιτύχουν σε αυτόν τον κλάδο, τα ξενοδοχεία θα πρέπει να σχεδιάσουν συναρπαστικές τοπικές, καθώς και εξατομικευμένες, εμπειρίες για τους πελάτες τους. Η BCG αναφέρει: «Έως το 2024, οι πολυτελείς εξατομικευμένες παροχές και εμπειρίες εκτιμάται ότι θα αποτελέσουν μια αγορά αξίας 1.260 δισεκατομμυρίων ευρώ, σημειώνοντας αύξηση από τα 845 δισεκατομμύρια ευρώ το 2015».\nΛόγω αυτού, η προώθηση και η διαχείριση προορισμού θα καταστούν κορυφαία προτεραιότητα για τους περισσότερους ξενοδόχους.\nΗ Cvent προτείνει τη δημιουργία εξειδικευμένων εκδρομών αντί της απλής παρουσίασης των σημείων ενδιαφέροντος, διαμορφώνοντας εξατομικευμένα προγράμματα με βάση τα ενδιαφέροντα του επισκέπτη ή κατά περιοχή. Εκτός από τις επισκέψεις στα αξιοθέατα, το φαγητό θα διαδραματίσει επίσης σημαντικό ρόλο στην προβολή του πολιτισμού και της κληρονομιάς της περιοχής. Προκειμένου να παρέχουν τοπικές εμπειρίες, τα ξενοδοχεία θα αφήσουν κατά μέρος τα τυποποιημένα μενού τους, για να προσφέρουν πιο αυθεντικά και ενδιαφέροντα τοπικά πιάτα. Επίσης, οι παραδοσιακές συνταγές θα εκτελούνται με τη χρήση τοπικών και φρέσκων προϊόντων και υγιεινών συστατικών. Άλλοι τρόποι προβολής της τοπικής κουζίνας είναι η διοργάνωση γαστρονομικών εκδηλώσεων ή περιηγήσεων γευσιγνωσίας και η πραγματοποίηση μαθημάτων ή επιδείξεων μαγειρικής. Μπορείτε επίσης να προσδώσετε περισσότερη αυθεντικότητα στους κοινόχρηστους χώρους και στα δωμάτια του ξενοδοχείου μέσω τοπικών στοιχείων, έργων τέχνης και υλικών.\n4. Τα ξενοδοχεία θα υποστηρίξουν τη βιωσιμότητα\nΗ βιωσιμότητα θα αποτελέσει παράγοντα-κλειδί στην επιτυχημένη διαχείριση της εμπορικής επωνυμίας των ξενοδοχείων, καθώς είναι ένα από τα πιο σημαντικά παγκόσμια ζητήματα που αντιμετωπίζει αυτήν τη στιγμή ο πλανήτης. Και τα ξενοδοχεία θα εντείνουν τις προσπάθειές τους για την επίτευξη της βιωσιμότητας, προκειμένου να ενισχύσουν τις πρωτοβουλίες τους στον τομέα της εταιρικής κοινωνικής ευθύνης και να εμπνεύσουν εμπιστοσύνη.\nΗ βιωσιμότητα ευνοεί και τον πλανήτη και την αύξηση των κερδών, καθώς η περιβαλλοντική ευθύνη κερδίζει συνεχώς έδαφος στις προτιμήσεις των πελατών.\nΗ Cognizant καταλήγει ότι «Οι πελάτες είναι ολοένα και πιο πρόθυμοι να αναλάβουν το μερίδιο ευθύνης που τους αναλογεί σε ό,τι αφορά τη βιωσιμότητα, υποστηρίζοντας καμπάνιες για την επαναχρησιμοποίηση των πετσετών και τη λιγότερο συχνή αλλαγή κλινοσκεπασμάτων». Εκτός αυτού, τα ξενοδοχεία επιβραβεύονται επίσης μέσω πολιτικών μείωσης φόρων και προγραμμάτων εξοικονόμησης ενέργειας.\nΟι «πράσινες» καμπάνιες που θα εξετάσουν προς υλοποίηση τα ξενοδοχεία είναι η συμμόρφωση με τις παγκόσμιες εκπομπές άνθρακα, η μείωση των αποβλήτων, η μείωση της χρήσης πλαστικού και η εξοικονόμηση νερού. Όπως επισημάνθηκε παραπάνω, τα έξυπνα κτήρια που θα συμβάλλουν στην ψηφιοποίηση των ξενοδοχειακών παροχών θα οδηγήσουν επίσης σε χαμηλότερο κόστος ενέργειας.\n5. Τα ξενοδοχεία θα εστιάσουν στην προσέλκυση απευθείας κρατήσεων\nΤο 2020 οι επιχειρήσεις θα δαπανούν περισσότερο χρόνο, χρήματα και προσπάθεια για την καθιέρωση της εμπορικής τους επωνυμίας στη συνείδηση των καταναλωτών και την απόκτηση πιστών πελατών, με στόχο την αύξηση των απευθείας κρατήσεων. Η trivago και η Phocuswright, στη μελέτη τους με τίτλο Independent Lodging Market study, αποκάλυψαν ότι τα ανεξάρτητα καταλύματα επιθυμούν διακαώς να πραγματοποιούν πωλήσεις απευθείας στον πελάτη.\nΘα πρέπει πρωτίστως να εστιάσετε στη δημιουργία μιας καλοσχεδιασμένης ιστοσελίδας και μιας μηχανής κρατήσεων υψηλής ποιότητας. Μια βελτιστοποιημένη ιστοσελίδα με σχεδιασμό βάσει ανταπόκρισης θα προσφέρει μια απρόσκοπτη εμπειρία στους επισκέπτες σας. Ενσωματώνοντας μια αποτελεσματική μηχανή κρατήσεων, θα μπορείτε να μετατρέπετε τους online επισκέπτες σε πελάτες του ξενοδοχείου σας και να διασφαλίζετε απευθείας κρατήσεις.\nΕπιπλέον, θα πρέπει να προωθήσετε το κατάλυμά σας, για να κάνετε τους ταξιδιώτες να σας προσέξουν και να κάνουν κράτηση απευθείας σε εσάς. Το email marketing και οι καμπάνιες στα μέσα κοινωνικής δικτύωσης θα σας βοηθήσουν να ενισχύσετε την online φήμη του ξενοδοχείου σας, να οικοδομήσετε ισχυρές σχέσεις με πιστούς πελάτες και να δημιουργήσετε σημαντικό περιεχόμενο SEO. Επίσης, προσφέροντας επιβραβεύσεις και εκπτώσεις σε πιστούς, καθώς και σε νέους πελάτες, θα τους προσελκύσετε στην ιστοσελίδα σας.\nΆλλη μία κύρια τάση για το 2020 είναι το metasearch marketing. Στη μελέτη της trivago και της Phocuswright αναφέρεται ότι το metasearch αναμένεται να συνεχίσει να αναπτύσσεται, καθώς τα ανεξάρτητα καταλύματα ενισχύουν τις προσπάθειές τους για περαιτέρω αύξηση των απευθείας κρατήσεων. Η καταχώριση του ξενοδοχείου σας σε μια μηχανή metasearch θα ενισχύσει την προβολή σας και την απήχησή σας στην online αγορά.


Ανταλλακτικά: Pura Kiki Big Mouth Straw Φούξια\nPura Kiki Big Mouth Straw Φούξια\nPura Kiki Big Mouth Straw Γαλάζιο Pura Kiki Natural Vent Θηλές Μεγάλης Ροής\nΚωδικός Προϊόντος: 0694\nΠίσω στο: Ανταλλακτικά\nΜια Ζωή… Ένα Μπουκάλι\nΠροβολή όλων των Pura προϊόντων\nΤο νέο Big Mouth Sport Straw είναι ένα στόμιο με ελεύθερη ροή αποτελούμενο από δύο μέρη, εξαλείφει τις διαρροές και διατηρεί καθαρό το στόμιο. Μπορεί να χρησιμοποιηθεί από παιδιά 3 ετών και πάνω, έφηβους και ενήλικες. Στην πραγματικότητα μπορεί να χρησιμοποιηθεί από οποιονδήποτε ψάχνει ένα παγούρι 100% χωρίς πλαστικό, ελεύθερης ροής και στεγανό. Μετατρέψτε το απλό ή ισοθερμικό παγούρι Kiki στο τέλειο παγούρι για παιδιά σχολικής ηλικίας.\nΚατασκευασμένο εξολοκλήρου από σιλικόνη ιατρικών προδιαγραφών το νέο Big mouth Sport Straw ίσως είναι το μόνο στόμιο 100% χωρίς πλαστικό με καλαμάκι στην αγορά (εκτός από το βρεφικό Pura Straw). Μπορείτε να νιώσετε σίγουροι ότι το παιδί σας ή οποιοσδήποτε άλλος χρησιμοποιεί το ασφαλέστερο στόμιο στον κόσμο!\nΑπό 3 ετών και πάνω.\nΑσφαλές: Καθόλου πλαστικό… καθόλου ανησυχίες για την ασφάλεια του παγουριού σας!\nΤο παιδί μεγαλώνει… το μπουκάλι εξελίσσεται: επεκτείνετε τη χρήση του παγουριού σας Pura Kiki για μεγαλύτερα παιδιά ή ενήλικες.\nMadeSafe™ Certified : Κατασκευασμένο από ασφαλή, αντιβακτηριδιακή, ιατρικών προδιαγραφών σιλικόνη. ω\nΠεριλαμβάνει αποσπώμενο καλαμάκι για το εσωτερικό του μπουκαλιού.\nΠεριλαμβάνει ένα ενσωματωμένο καπάκι για να διατηρεί καθαρό το καλαμάκι.\nΤο Big Mouth Straw δεν έχει κατασκευαστεί για ζεστά ροφήματα πάνω από 40οC.\nΠεριλαμβάνει την Pura μεζούρα για να κόψετε το καλαμάκι στο επιθυμητό μήκος, ώστε να ταιριάζει σε οποιοδήποτε μπουκάλι Pura.\nΕιδικά σχεδιασμένο στόμιο για να εξαλείφει τις διαρροές αλλά και να επιτρέπει την ελεύθερη ροή του υγρού.\nBPA-free & EA-free – Δεν πρόκειται να διαρρεύσει καμία χημική ουσία όπως τα πλαστικά καλαμάκια και στόμια.\nΑκολουθεί όλους τους κανονισμούς και/ή οδηγίες των FDA, CPSIA, EN14350, & German LFGB.\nΤαιριάζει σε όλα τα Pura Kiki μπουκάλια.


Πώς να περάσεις όσο το δυνατόν πιο ευχάριστα στο νέο lockdown\nΑρχική Lifestyle Blogs Πώς να περάσεις όσο το δυνατόν πιο ευχάριστα στο νέο lockdown\nΚυριαρχεί το άγχος και ο κόσμος νιώθει άλλοτε φυλακισμένος και άλλοτε μέσα στον φόβο. Αλλά δεν χρειάζεται να είναι έτσι η νέα "καραντίνα". Εμείς σας έχουμε προτάσεις για να την κάνετε όσο το δυνατόν πιο ανώδυνη κι ευχάριστη.\nΖούμε δύσκολες και πρωτόγνορες καταστάσεις, δεδομένων των συνθηκων μ’ αυτό το νέο lockdown. Κυριαρχεί το άγχος και ο κόσμος νιώθει άλλοτε φυλακισμένος και άλλοτε μέσα στον φόβο. Αλλά δεν χρειάζεται να είναι έτσι η νέα «καραντίνα». Εμείς σας έχουμε προτάσεις για να την κάνετε όσο το δυνατόν πιο ανώδυνη κι ευχάριστη.\nΠροτάσεις για να περάσετε ευχάριστα στο νέο lockdown:\nΛένε πως η ζωή είναι πιο όμορφη όταν έχεις ανθρώπους γύρω σου να την μοιράζεσαι. Κι έχουν δίκιο. Οι φίλοι είναι η οικογένεια που επιλέγουμε. Τι καλύτερο από μια βραδιά με φίλους στο σπίτι. Εκτός από κουβέντα μπορείτε να παίξετε και πολλά παιχνίδια.\nΜερικές πολύ ενδιαφέρουσες επιλογές είναι: Cluedo, Taboo, UNO, παντομίμα και φυσικά το αγαπημένο σε όλους μας Trivial Pursuit. Εκτός από επιτραπέζια μπορείτε να παίξετε παιχνίδια στα χαρτιά όπως: μπλόφα, δηλωτή, ξερή, κουμ καν, games και πόκερ. Υπάρχουν βεβαία και παιχνίδια για τους πιο τολμηρούς όπως: Ο αναπτήρας, το θάρρος ή αλήθεια και φυσικά το σκοτεινό δωμάτιο για διασκέδαση. Καθώς επίσης και παιχνίδια στο playstation όπως: Taken, Assassin’s Creed, Resident Evil, Fifa και Manager.\nΟι σειρές είναι ένας ωραίος τρόπος να περνάει η ώρα ευχάριστα. Τα τελευταία χρόνια προβάλλονται πολύ ενδιαφέρουσες σειρές για όλα τα γούστα. Καθώς επίσης και πολύ οικονομικές πλατφόρμες για να τις παρακολουθήσετε (π.χ.: Netflix). Για τους λάτρεις των κόμιξ θα σας πρότεινα: Arrow, Gotham και Flash από DC, ενώ από Marvel Daredevil και Jessica Jones. Επίσης υπάρχουν κάποιες σειρές που κρατάνε το ενδιαφέρον μας αναλλοίωτο διαχρονικά, όπως: Revenge, Game of Thrones, Nikita, Beauty and the Beast. Φυσικά από την λίστα μας δεν θα μπορούσαν να λείψουν: The Vampire Diaries, The 100, Tubors, Vikings, Peaky Blinders, The Wire και Sons of Anarchy.\nΠηγή εικόνας: effet-a.com\nΤα βιβλία είναι ο καθρέπτης της ψυχής. Υπάρχουν βιβλία που μας χαλαρώνουν, άλλα που μας κρατάνε το ενδιαφέρον και άλλα που αποτελούν τροφή για σκέψη. Εγώ θα σας πρότεινα αν είστε λάτρης το φανταστικού κόσμου, να διαβάσετε: The Mortal Instuments, The Vampire Diaries, Game Of Thrones, Αγγελικό Σκοτάδι, οι Αθάνατοι και φυσικά The 100. Μια επίσης ωραία επιλογή είναι τα αστυνομικά βιβλία αλλά και τα βιβλία πολιτικού περιεχόμενου όπως: 1984 και η Φάρμα των Ζώων του Τζωρτζ Όργουελ, το Άκου Ανθρωπάκο του Βίλχεμ Ράιχ και ο Λύκος της Στέπας του Χέρμαν Έσσε.\nΠηγή : gr.dreamstime.com\nΤώρα είναι μια καλή ευκαιρία να ξεκινήσετε κάποιο χόμπι όπως η γυμναστική ή το περπάτημα, αλλά και διαδικτυακά όπως χορός ή να μάθετε κάποια ξένη γλώσσα. Μπορείτε επίσης να μάθετε κάποιο μουσικό όργανο.\nΝομίζω ότι τώρα είναι μια καλή ευκαιρία να βγάλουμε τον σεφ που κρύβουμε μέσα μας. Υπάρχουν πολλές και ωραίες συνταγές στο ίντερνετ για γλυκά και φαγητά. Έτσι θα περνάει η ώρα μας δημιουργικά.\nΠηγή : europedirect.eliamep.gr\nΣ’ αυτήν την κατηγορία υπάγονται ασχολίες όπως: η ζωγραφική, ο χορός, η υποκριτική, η φωτογραφία και φυσικά η μουσική. Αρκεί να βρείτε κάτι που να σας αρέσει και είμαι σίγουρη ότι θα το κάνετε πολύ καλά.\nΌ,τι κι αν επιλέξετε σας εύχομαι να περνάτε όμορφα, να γελάτε πολύ και να μην αφήνετε τις κακουχίες των καιρών να σας ρίξουν. Η ζωή είναι όμορφη και πρέπει πάντα να βλέπουμε την θετική της πλευρά!\nτρόποι για να περάσετε ευχάριστα\nΠροηγούμενο άρθροO Leonardo DiCaprio και μερικές ερμηνείες του…\nΕπόμενο άρθροH Έλλη κι ο Ερμής είναι μια ωραία αφορμή για να οργανώσουμε παρέα με τα παιδιά τα ταξίδια που θα έρθουν\nΗ πιο καταθλιπτική μέρα ως τώρα


Λόγω ηλεκτρικού προβλήματος εγκατέλειψαν και τα δύο μονοθέσια της RedBull Racing στην Αυστρία, σύμφωνα με τις αναλύσεις της Honda.\nO Max Verstappen εγκατέλειψε στον 11ο γύρω ενώ βρισκόταν 3 δευτερόλεπτα πίσω από τον πρωτοπόρο Bottas. Το μονοθέσιο έχασε ταχύτητα και ο Ολλανδός παραπονέθηκε ότι αιτία του προβλήματος ήταν το σύστημα anti-stall. Κατάφερε να φτάσει με το μονοθέσιο του στα pits, αλλά εγκατέλειψε λίγο αργότερα.\nΟ ομόσταυλός του, Alex Albon, βρισκόταν στην 3η θέση και ήταν έτοιμος να πανηγυρίσει το παρθενικό του βάθρο. Όμως ο Βρετανοταϋλανδός ακούμπησε με τον Lewis Hamilton κάνοντας τετακέ και λίγο αργότερα εγκατέλειψε και αυτός τον αγώνα.\nΟ τεχνικός διευθυντής της Honda F1, Toyoharu Tanabe, δήλωσε σχετικά:\n«Ο πρώτος αγώνας της χρονίας ολοκληρώθηκε με 3 από τα 4 μονοθέσια με κινητήρα Honda να εγκαταλείπουν. Το μόνο θετικό στοιχείο είναι οτι ο Pierre Gasly με την Alpha Tauri κατέκτησε μερικούς βαθμούς.»\n«Για την Aston Martin Red Bull Racing ο Verstappen ξεκίνησε πολύ δυνατά πριν αναγκαστεί να εγκαταλείψει από πρόβλημα στα ηλεκτρικά.»\n«Ο Albon ήταν επίσης άτυχος καθώς έχασε την 2η θέση λίγους γύρους πριν το τέλος, όμως είχε καλό ρυθμό και συνέχιζε να παλεύει για τους βαθμούς εώς ότου αναγκάστηκε να εγκαταλείψει από πιθανό πρόβλημα στα ηλεκτρικά.»\n«Αυτή τη στιγμή ψάχνουμε να βρούμε τον λόγο που ανάγκασε τα μονοθέσια της Red Bull να εγκαταλείψουν.»\n«Θα μείνουμε στην Αυστρία για τον δεύτερο αγώνα την επόμενη εβδομάδα και στον ελάχιστο χρόνο που διαθέτουμε θα αναλύσουμε τα δεδομένα και θα πάρουμε τα απαραίτητα μέτρα προκειμένου να είμαστε περισσότερο αξιόπιστοι.»


25/10/17 • 19:57 | UPD 25/10/17 • 20:22\nΟ κ. Πόντας έκανε διάγγελμα για όσους έχουν πρόθεση να ψηφίσουν στις εκλογές της Κεντροαριστεράς\nΜεγάλη έμπνευση πρέπει να είχε ο Απόστολος Πόντας!\nΟ κ. Πόντας έκανε διάγγελμα για όσους έχουν πρόθεση να ψηφίσουν στις εκλογές της Κεντροαριστεράς, εμπνευσμένος από το House of Cards και τον Φρανκ Άντεργουντ! Η σειρά αποτελεί μία από τις μεγαλύτερες τηλεοπτικές επιτυχίες, σε σημείο πολλοί να υποστηρίζουν ότι έχει επηρεάσει και τον Ντόναλντ Τραμπ. Φαίνεται όμως πως και ο Απόστολος Πόντας τη βλέπει γεγονός που αποδεικνύεται από το βίντεο που ακολουθεί!\nΤο διάγγελμα του Άντεργουντ:\nΗ μετάφραση όσων λέει ο Φρανκ Άντεργουντ:\n«Λένε ότι έχουμε τους ηγέτες που μας αξίζουν. Λοιπόν, να τι νομίζω ότι αξίζει η Αμερική. Έναν ηγέτη που δεν φοβάται να σας κοιτάξει στα μάτια. Να σας πει τι πιστεύει. Πιστεύω πρώτα στους ανθρώπους. Πιστεύω στην επαναφορά της Αμερικής σε τροχιά (ανάπτυξης). Πιστεύω στο να «ανοίγουν πόρτες». Και είμαι πρόθυμος να συνεργαστώ και με τις δύο πλευρές ώστε όλοι να έχουμε αυτό που θέλουμε. Είμαι ένας ταπεινός άνθρωπος. Δεν έχω ξεχάσει ποτέ από πού έρχομαι. Και ποτέ δεν έχω θεωρήσει δεδομένη την υποστήριξή σας. Πιστεύω στην καθοδήγηση των ανθρώπων προς τη σωστή κατεύθυνση. Αλλά τελικά, θα πρέπει να είμαστε ελεύθεροι να λάβουμε τις δικές μας αποφάσεις. Λένε ότι έχουμε τους ηγέτες που μας αξίζουν. Νομίζω ότι στην Αμερική αξίζει ο Φρανκ Άντεργουντ. Και μέσα στην καρδιά σας, ξέρετε ότι έχω δίκιο».\nΈξαλλος ο Καρανίκας με ΛΑΕ-ΑΝΤΑΡΣΥΑ για το τουρ ΣΥΡΙΖΑ στην Μακρόνησο\n«Διπλό» στο Χαριλάου ο Πανιώνιος, νίκησε 2-1 τον Αρη